ΑΘΛΗΤΙΚΟΙ ΨΙΘΥΡΟΙ: 8 Δεκ 2009\n▼ Δεκ 08 (61)\nΠΑΝΙΩΝΙΟΣ: Νέα ανακοίνωση για ΑΕΚ\nΉττα στο φινάλε για Άρη στη Λιθουανία\nΤα "καυτά" εσώρουχα της Ρεάλ Μαδρίτης!\nΞύλο μεταξύ Πανούτσι και προέδρου της Τζένοα\n«Απέρριψαν το έργο του Τεν Κάτε»\n«Έφαγε»... της χρονιάς του ο Κιούμπαν\nΚόντης: «Συζητάμε με παίκτες που θέλουμε και θα με...\nΑφιερωμένο σε Ρανιέρι και οπαδούς\nΕνδιαφέρον της Ιντερ για Τόνι\nΑντσελότι: "Καλύτεροι από τη Γιουνάιτεντ"\nΑντριάνο: "Έχω προτάσεις από την Ευρώπη"\nΣε αναζήτηση προπονητή η Ελπίδων\nΤέλος ο Τεν Κάτε, Νιόπλιας-Βαζέχα στη θέση του!\nΣε απολογία ο Εστογιανόφ\n«Ντοπέ» δύο στην ΤΣΣΚΑ\nΠΑΝΙΩΝΙΟΣ: Σκληρή απάντηση στην ΑΕΚ\nΑνανέωσε ως το 2013 ο Ντάρσι Νέτο!\nO Branko Milisavljevic επιστρέφει στον ΠΑΟΚ\nΠΑΟΚ: Αύριο μιλάει ο Βρύζας\nΕστογιανόφ: «Ο Αραούχο με προκάλεσε»\nΣάλος με τα μπόνους του Ντομενέκ\nΦέργκιουσον: Δεν έχει μεγάλη σημασία η πρώτη θέση\nΦήμες για Ντάριο Σίμιτς!\n«Ζητά εγγυητική ο Ρέμος»\nΣημαντική νίκη για τους Τζαζ\nΤόνι Κάλβο: » Η νίκη ήρθε ύστερα απο μεγάλη προσπά...\nΣτα χέρια εισαγγελέα το ματς ΟΦΗ-ΠΑΟΚ !\nΒιτόλο: «Κανένα συναίσθημα για τον Αρη, πρώτος στό...\nΑΝΤΖΕΛΑ ΓΚΕΡΕΚΟΥ: Υπεύθυνη για τον ΟΠΑΠ\nΠΑΣ Γιάννινα: Το... παράπονο του Παράσχου\nΜΠΟΧΟΥΜ: Ακόμα πιο κοντά σε Τζεμπούρ\nΑΕΛ: Βαρύ το κλίμα για Στέλιο\nΚάλβο και Κατσουράνης τα βραβεία\nΕστογιανόφ: «Κύπελλο κι Ευρώπη»\nΤζέραρντ:"Φοβάμαι πως δεν θα προλάβω να πάρω πρωτά...\nΑθλητικός Τύπος 8/12/2009\nΓαλανός: «Δεν είναι επιδίωξη μας να πάρουμε την ΠΑ...\n«Μπορούμε πολύ καλύτερα»\nΈτοιμοι για Καβάλα Σορλέν και Γκαρσία, έξω ο «Μούσ...\nΜόνο ελεύθερος ο Σκόκο\nΕλπίδες για Αντριάνο\nΗ υπόσχεση του Αντώνη\nΤάσεις φυγής από Μπάγεβιτς\nΑντίο στην Εθνική από Ιμπραΐμοβιτς\nΚρίσιμη συνάντηση στις Σέρρες\nΠρώτη προπόνηση με Φοιρό στον Διαγόρα\nΠρόστιμα στην Ιταλία\nΤρεις εβδομάδες έξω ο Λουίς Φαμπιάνο\nΕκτός μάχης ο Κιελίνι, πρόβλημα με Μπουφόν\nΑισιοδοξία για Ορούμα στην Καβάλα\nΓκολ ο Καπετάνος, στην κορυφή η Στεάουα\nΟι υποψήφιοι κορυφαίοι του 2009\nΑγώνα επιβίωσης στο Τορίνο\nΤην Τρίτη η απάντηση Πανιωνίου σε Χατζηχρήστο\nΗ ανακοίνωση – απάντηση της ΠΑΕ Πανιώνιος στην ερασιτεχνική ΑΕΚ, έφερε νεά ανακοίνωση από τον σύνδεσμο οπαδών της ΑΕΚ Original, με την ΠΑΕ Πανιώνιος να ανταπαντά σε φανερά ειρωνικό ύφος: «Ζητάμε συγγνώμη από τους φιλάθλους μας και τα ΜΜΕ. Η ΠΑΕ Πανιώνιος εξέδωσε μία ανακοίνωση η οποία απευθυνόταν στη διοίκηση της Ερασιτεχνικής ΑΕΚ και όχι σε σύνδεσμο οπαδών. Τελικά φαίνεται πως κάναμε λάθος και ανοίξαμε διάλογο με οπαδούς. Το λάθος αυτό δεν πρόκειται να συνεχιστεί…»\nΤην πρώτη του ήττα στον όμιλο υπέστη ο Άρης στη Λιθουανία, από την Σιαουλιάι με 92-91. Οι «κίτρινοι» προηγήθηκαν με 13 πόντους διαφορά με την λήξη της 3ης περιόδου (64-77), αλλά δεν κατάφεραν να παίξουν καλή άμυνα στο τελευταίο δεκάλεπτο κι έτσι ήρθε η ήττα. Ο Άρης υποδέχεται τους Λιθουανούς την επόμενη Τρίτη στο «Αλεξάνδρειο».\n1ο δεκάλεπτο: 6-3, 14-6, 16-12, 23-18.\n2ο δεκάλεπτο: 30-25, 38-31, 42-41, 46-49.\n3ο δεκάλεπτο: 51-54, 59-65, 62-75, 64-77.\n4ο δεκάλεπτο: 69-79, 74-79, 77-81, 83-86, 92-91.\nγεια σας αδεφια κ κουκλες....βραδια σεντονιου και εχουμε επιλογες αφου ειναι τελευταια αγωνιστικη και εχει ομαδες που θα παιξουν χωρις ανχος καθως ειναι αδιαφορες.....ΜΑΤΣΕΣΤΕΡ-ΓΚΟΛ ΓΚΟΛ....βλεπω να σκοραρουν και οι δυο.....ας εχει απουσιες η αγγλιδα....μπροστα παλι καλη θα ειναι......ΡΕΑΛ-ΓΚΟΛ ΓΚΟΛ....ανοιχτο ματς με πολλες φασεις απο δυο επιθετικες ομαδες....ΠΟΡΤΟ-ΓΚΟΛ ΓΚΟΛ...αδιαφορο ουσιαστικα ματς ....θα σκοραρουν και οι δυο.....ΟΙ 3 ΒΑΣΙΚΕΣ ΕΠΙΛΟΓΕΣ ΕΙΝΑΙ ΑΥΤΕΣ.......ΟΠΟΙΟΣ ΘΕΛΕΙ ΚΑΙ ΤΕΤΑΡΤΟ ΥΠΑΡΧΕΙ .....ΜΠΟΡΝΤΟ-ΓΚΟΛ ΓΚΟΛ....δεν παιρνω χαμπαρι απο της απουσιες της γαλλιδας.....ενα γκολ θα βαλει.....το ιδιο και οι εβραοι.....αφου δεν εχουν σκοραρει ακομα.....παρθενοι θα τερματισουν;;κατα σειρα τα βρισκω στης εξης αποδ. 1,66....1,61....1,90...2,00......salute magkes!\nΗ Ρεάλ Μαδρίτης θεωρείται η πιο "εμπορική" ομάδα στον κόσμο, με το τμήμα μάρκετινγκ να φέρνει κάθε χρόνο πάνω από 100.000.000 ευρώ στα ταμεία του συλλόγου (και να στηρίζει σε μεγάλο βαθμό το ετήσιο μπάτζετ που φτάνει τα 400.000.000 ευρώ), και για το λόγο αυτό δεν σταματάει να αναζητάει τρόπους για να προσελκύσει νέους πελάτες.Η τελευταία καμπάνια της "βασίλισσας" προς αυτή την κατεύθυνση αφορά μία γραμμή εσωρούχων ("Luxe"), που θα έχουν την επωνυμία της Ρεάλ, με την καιτονομία να είναι πως τα εσώρουχα που θα σχεδιαστούν θα προορίζονται και για άνδρες αλλά και για γυναίκες.\nΌπως ανακοίνωσε επίσημα η διοίκηση των Μαδριλένων, τα καινούρια αυτά προϊόντα αναμένεται να κάνουν την εμφάνισή τους στην αγορά από τον ερχόμενο Μάρτιο, με την ισπανική εταιρία "Little Kiss" να αναλαμβάνει την παραγωγή τους και τα εσώρουχα να διατίθενται σε τρεις εκδόσεις: αθλητική, κλασική αλλα και τεχνολογικά υπερσύγχρονη.\n"Ταιριάζουν σε όλους όσοι αισθάνονται τέλεια με το σώμα τους", είναι το σλόγκαν της καμπάνιας, και το σίγουρο είναι πως μετά από τις φανέλες, τις μπλούζες, τις κούπες καφές καθώς και τα άλλα αντικείμενα που προσφέρονται από τη Ρεάλ, τα εσώρουχα αναμένεται να κάνουν "θραύση", με τους οπαδούς της ομάδας να έχουν έναν επιπλέον λόγο να κάνουν το συγκεκριμένο δώρο στις συντρόφους τους.\nΣκηνές απείρου κάλλους εκτυλίχθηκαν λίγα λεπτά μετά την λήξη της αναμέτρησης ανάμεσα στην Τζένοα και την Πάρμα (2-2) Ο Κριστιάν Πανούτσι κατήγγειλε τον πρόεδρο της Τζένοα Ενρίκο Πρετσιόζι πως τον χαστούκισε!\nΟ βετεράνος διεθνής άσος ο οποίος φαίνεται στο video που ακολουθεί να απειλεί πως "θα σπάσει το κεφάλι" του "ισχυρού άνδρα" του γενοβέζικου συλλόγου τόνισε χαρακτηριστικά:\n"Διασταυρώθηκαν οι δρόμοι μας μετά τον αγώνα και το μόνο που του είπα ήταν πως το καλοκαίρι έπρεπε να με ενημερώσει από την αρχή πως δε με ήθελε και όχι να με αφήσει να περιμένω δύο μήνες.\nΑντί να μου απαντήσει ο Πρετσιόζι, με χαστούκισε ενώπιον μαρτύρων και εγώ από την πλευρά μου τον έσπρωξα. Επειδή είναι ένας άνθρωπος 60 ετών δεν χειροδίκησα εις βάρος του".\nΚατάληψη στα γραφεία της ΠΑΕ ΑΕΚ από 30 οπαδούς της ομάδας, έγινε το απόγευμα της Τρίτης (08/12) στις εγκαταστάσεις του Αμαρουσίου στην οδό Γράμμου. Οι φίλοι της Ενωσης, με την -ειρηνική πάντως- κίνησή τους, ζητούν να μιλήσουν με κάποιον για την κατάσταση της ομάδας, όχι όμως με τον Νίκο Θανόπουλο! Επιθυμούν μεν την παρουσία του, όχι όμως μόνον αυτού, αλλά και άλλων μετόχων για να ξεκαθαρίσουν τη θέση τους. Την ίδια ώρα, η διοίκηση έκανε πράξη την υπόσχεσή της και πλήρωσε τους παίκτες, ενώ ο Πέτρος Παππάς διέψευσε τα σενάρια περί επαναδραστηριοποίησής του στην ΠΑΕ.\nΞαφνιασμένοι στην Ολλανδία για το διαζύγιο του Τεν Κάτε με τον Παναθηναϊκό, αφού θεωρούν πως τα φετινά αποτελέσματά του μόνο θετικά χαρακτηρίζονται. Οι συμπατριώτες του αναφέρονται στα «μαύρα» γενέθλια του 56χρονου τεχνικού λέγοντας πως στην ομάδα δεν κατάλαβαν το έργο και τις ικανότητές του.\nAD: «Ο Παναθηναϊκός απέλυσε τον Τεν Κάτε. Τα αποτελέσματα του Ολλανδού θεωρήθηκαν άσχημα, παρά το ότι ο Παναθηναϊκός είναι μια ανάσα πίσω από την κορυφή και βρίσκεται πολύ σε πρόκριση στο Γιουρόπα Λιγκ».\nVoetbal Ιnternational:«Στον Παναθηναϊκό περίμεναν θαύματα... Ο Παναθηναϊκός αν και βρισκόταν στους στόχους του διέκοψε αιφνιδιαστικά τη συνεργασία του με τον Χενκ Τεν Κάτε\nSport1: «Κόπηκε ο δρόμος του Τεν Κάτε στον Παναθηναϊκό. Η ήττα στο ντέρμπι από τον Ολυμπιακό και από τη Γαλατασαράι έφερε την απομάκρυνση. Ο Παναθηναϊκός πάντως βρίσκεται μέσα στους στόχους του...»\nTelegraaf:«Απόλυση για Τεν Κάτε. Ο Παναθηναϊκός απέρριψε τη συνέχιση της συνεργασίας του με τον Παναθηναϊκό και τον αντικατέστησε άμεσα με τον Νίκο Νιόπλια».\nSportdome: «Ο Παναθηναϊκός έστειλε... απόλυση σε Τεν Κάτε. Μπορεί ο Παναθηναϊκός να βρίσκεται μέσα στους στόχους του σε πρωτάθλημα και Ευρώπη, όμως η ομάδα της Αθήνας διέκοψε αιφνιδιαστικά τη συνεργασία τους».\nΝusport: «Ο Τεν Κάτε απολύθηκε από τον Παναθηναϊκό λόγω... έλλειψης κατανόησης. Στον Παναθηναϊκό περίμεναν... θαύματα από τον Τεν Κάτε»\nΝrc.nl: «Ο Παναθηναϊκός απέλυσε τον Τεν Κάτε. Σε μια αιφνιδιαστική κίνηση η ελληνική ομάδα προχώρησε στη διακοπή συνεργασίας».\nLimburger: «Αιφνιδιαστικό τέλος. Ο Τεν Κάτε αποχώρησε από τον πάγκο του Παναθηναϊκού, ύστερα από αιφνιδιαστική απόφαση της ομάδας».\nΟ Μαρκ Κιούμπαν, πρόεδρος των Ντάλας Μάβερικς, είναι γνωστός για την... τρέλα του. Μόνο που αυτή τη φορά το «πλήρωσε». Όχι με πρόστιμο στο ΝΒΑ, αλλά στο WWE, «τρώγοντας» ξύλο και... περνώντας μέσα από ένα τραπέζι.\nΤο αφεντικό των Τεξανών ήταν χθες ο επίσημος καλεσμένος του WWE, μόνο που έκανε το λάθος να μπει ανάμεσα στον Τζον Σένα και στον Σίμους. Το όλο θέαμα μπορεί να έχει μεγάλη δόση υπερβολής και τα χτυπήματα που πέφτουν να μην είναι και τόσο ισχυρά, φέρνοντας περισσότερο σε... θέατρο, αλλά, όσο να 'ναι, ένα... τσούξιμο θα το 'χει.\nΟ Ολυμπιακός επιθυμεί τη μεταγραφική ενίσχυση και στον Πειραιά βρίσκεται για να δοκιμαστεί ο 18χρονος Νιγηριανός επιθετικός Γκμπολαχάν Σαλάμι.\nΟ παίκτης έπαιξε στο Κόπα Άφρικα κάτω των 20 ετών που έγινε στην Αίγυπτο και κατάφερε να προσελκύσει το ενδιαφέρον της Σαχτάρ Ντόνετσκ και της Ντιναμό Κιέβου αλλά οι «ερυθρόλευκοι» είναι αυτοί που κατάφεραν να τον φέρουν στο λιμάνι, ώστε να δουν από πρώτο χέρι την αξία του.\nΚόντης: «Συζητάμε με παίκτες που θέλουμε και θα μείνουν στην ομάδα»\nΟ Εκτελεστικός Διευθυντής της ΠΑΕ Άρης, Γιάννης Κόντης, μίλησε στο «ΑΘΛΗΤΙΚΟ METROPOLIS», για την ανανέωση της συνεργασίας των «κίτρινων» με τον Ντάρσι Νέτο: «Το θέμα όπως έχουμε αναφέρει ήταν στην επικαιρότητα και μας απασχολούσε. Έχει κλείσει εδώ και καιρό απλά σήμερα ανακοινώθηκε τυπικά. Είναι καλύτερο να ανακοινώνεται κάτι τέτοιο μετά από νίκη. Ήθελε να μείνει ο παίκτης και από τη στιγμή που τον θέλουμε κι εμείς, ήταν πιο εύκολη η συμφωνία μας. Από τη στιγμή που του δείξαμε ότι τον θέλαμε και έδειξε ότι ήθελε να μείνει ήταν πολύ δύσκολο να χαλάσει μια συμφωνία από εξωγενείς παράγοντες» είπε αρχικά ο κ. Κόντης.\nΕρωτηθείς για το αν θα υπάρξει συνέχεια, ο Γιάννης Κόντης τόνισε: «Υπάρχει μια γενικότερη συζήτηση με παίκτες που θέλουμε να μείνουν στον Άρη και θα μείνουν. Γίνονται επαφές με όλους τους παίκτες. Του Φερνάντεζ η περίπτωση είναι πιο εύκολη. Υπάρχει συμφωνία. Πιο δύσκολη είναι περίπτωση που οι ομάδες έχουν τα δικαιώματα, όπως για παράδειγμα του Νασούτι και του Γκρασιάν. Ο Φερνάντεζ είναι ίσως η πιο εύκολη περίπτωση».\nΑναφορικά με τον αγώνα κόντρα στον Λεβαδειακό και στην επιστροφή του Άρη στις νίκες, ο Γιάννης Κόντης, σχολίασε: « Έχει μια σφραγίδα Κούπερ η ομάδα, είχε αρχή, μέση και τέλος. Για πρώτη φορά τα αμυντικά χαφ είχαν τόσο καλή παρουσία και «πάτησαν» περιοχή και ο Φερνάντεζ είχε ευκαιρία για γκολ και ο Ναφτί μπήκε στην περιοχή… Αυτά όλα δεν έγιναν μόνα τους. Τα δείχνει ο προπονητής και η ομάδα ήταν πιο δεμένη, ήταν πιο κοντά οι γραμμές της και απειληθήκαμε μόνο από μακρινά σουτ, κάτι που είναι πολύ σημαντικό. Είναι το πιο εύκολο πέρασμα από ένα γήπεδο που δυστυχώς τελευταία χάναμε».\nΕρωτηθείς για τα επόμενα δύο παιχνίδια του Άρη, ο εκτελεστικός διευθυντής της ΠΑΕ, υπογράμμισε: «Είναι πολύ σημαντικό το επόμενο ματς. Είτε είναι ένα παιχνίδι με τον Ολυμπιακό, είτε με τον τελευταίο, στο τέλος 3 βαθμούς δίνει η νίκη. Στόχος μας είναι να χτυπάμε όλα τα ματς για να πανηγυρίσουμε μεγάλη βαθμολογική συγκομιδή καθώς πέραν των πλέι οφ, ας μη ξεχνάμε πως κάθε βαθμός στοιχίζει 25.000 ευρώ». Ερωτηθείς για το αν ο Άρης έχει εισπράξει χρήματα πέραν της μιας επιταγής από την ΑΕΚ για τη μεταγραφή του Σανέλ Γιάχιτς, κι αν ο Άρης έχει κάνει μια κίνηση, τόνισε: «Δεν θα ήθελα να κάνω κάποια αναφορά που θα εξέθετε την οικονομική κατάσταση που υπάρχει σε κάποια άλλη ΠΑΕ. Ο Άρης θα διασφαλίσει τα συμφέροντά του με όποιες κινήσεις νόμιμες. Δώσαμε παράταση ως 30-11. Αυτά τα χρήματα αποτελούν μέρος του προγραμματισμού μας». Σχετικά με τις μεταγραφές και τον σχεδιασμό, ο κ. Κόντης υπογράμμισε: «Η φιλοσοφία μας δεν αλλάζει. Έχουμε τις εισηγήσεις των προπονητών όπως πάντα και μέσα από παίκτες που γνωρίζαμε κάναμε τις επιλογές μας. Με τον κ. Κούπερ τη τεχνογνωσία και εμπειρία του στην αγορά θα κάνουμε τις καλύτερες επιλογές. Μη νομίζει κανείς ότι κάποιος αποφάσιζε μονομερώς. Υπήρχε συλλογική δουλειά από προσεγμένες επιλογές. Οι μεταγραφές φέτος που έγιναν ήταν καλές και στην πορεία θα βοηθήσουν. Αξιολογεί το υλικό ο κ. Κούπερ, έχουν γίνει συζητήσεις αλλά πρόωρες ακόμη».\nΚλίμα ευφορίας εξακολουθεί να επικρατεί στο στρατόπεδο της Ρόμα, δύο εικοσιτετράωρα μετά τη νίκη (1-0) στο ντέρμπι πρωταθλήματος με αντίπαλο τη Λάτσιο. Και νίκη σε ντέρμπι χωρίς πανηγυρικές δηλώσεις και αφιερώσεις από τον αρχηγό των "τζαλορόσι" Φραντσέσκο Τότι δεν γίνεται.\n"Ολοι θέλαμε τη νίκη για τους οπαδούς, την ομάδα, την πρόεδρο και την οικογένεια Σένσι", έγραψε ο Τότι στην εβδομαδιαία στήλη του στην εφημερίδα "Corriere dello Sport". "Νομίζω όμως ότι κάναμε το μεγαλύτερο δώρο στον προπονητή μας Κλάουντιο Ρανιέρι, έναν οπαδό της Ρόμα ψυχή τε και σώματι.\nΠρόκειται για έναν προπονητή που έχει ζήσει σημαντικές εμπειρίες σε μεγάλους συλλόγους κατά τη διάρκεια της καριέρας του, αλλά πιστεύω ότι αυτό το ματς θα το κρατήσει στη μνήμη του για πάντα. Θα ήθελα επίσης να ξεχωρίσω δύο συμπαίκτες μου, τον Ζούλιο Σέρζιο και τον Μάρκο Κασέτι που έχουν αποδειχθεί άψογοι επαγγελματίες. Ο Ζούλιο ήταν έτοιμος όταν κλήθηκε να βοηθήσει σε μία δύσκολη στιγμή της ομάδας, ενώ για τον Μάρκο που ταλαιπωρήθηκε από τραυματισμούς, είμαι σίγουρος ότι το γκολ που πέτυχε στο ντέρμπι θα τον αποζημιώσει", σχολίασε ο αρχηγός της Ρόμα.\nΤον Λούκα πρόσθεσε η Ιντερ στη λίστα των μεταγραφών της για τον Ιανουάριο. Σύμφωνα με δημοσίευμα της εφημερίδας "Gazzetta dello Sport", οι πρωταθλητές Ιταλίας θέλουν να καλύψουν το κενό του Σάμουελ Ετό που θα δώσει το παρών με την εθνική Καμερούν στο Αφρικανικό Κύπελλο Εθνών.\nΩς γνωστόν, ο Ιταλός επιθετικός είναι έτοιμος να αποχωρήσει από την Μπάγερν, καθώς δεν συγκαταλέγεται στις επιλογές του Λουίς Φαν Χαλ. Παράλληλα, έχει φροντίσει να προλειάνει το έδαφος εκφράζοντας επανειλημμένα την επιθυμία του να επιστρέψει στην Ιταλία. Ετσι θεωρεί ότι θα ενισχύσει και τις πιθανότητες συμμετοχής του στην εθνική Ιταλίας για το Μουντιάλ.\nΤην άποψη ότι η Τσέλσι έχει πάει καλύτερα από τη Μάντσεστερ Γιουνάιτεντ μέχρι στιγμής κατά τη φετινή σεζόν εξέφρασε ο προπονητής της λονδρέζικης ομάδας Κάρλο Αντσελότι. Ο Ιταλός τεχνικός διατηρεί την αισιοδοξία του, παρά τις ήττες από την Μπλάκμπερν και τη Μάντσεστερ Σίτι.\n"Η συνολική πορεία μας μέχρι στιγμής είναι καλύτερη", δήλωσε ο Αντσελότι στην εφημερίδα "Sun". "Εχουμε δύο βαθμούς περισσότερους και εμείς ήμασταν οι νικητές στο μεταξύ μας ντέρμπι. Ωστόσο, η Μάντσεστερ παραμένει μία φανταστική ομάδα. Θα πρέπει να συνεχίσουμε τον αγώνα μέχρι το τέλος και δεν μπορώ να ξέρω τι θα συμβεί. Μέχρι τώρα πάντως, έχουμε πάει καλύτερα", συμπλήρωσε.\nΟ Αντριάνο, ο οποίος φορώντας τη φανέλα της Φλαμένγκο πανηγύρισε την κατάκτηση του πρωταθλήματος στη Βραζιλία και πλέον δείχνει ότι έχει βρει τον παλιό, καλό του εαυτό, με δηλώσεις του αποκάλυψε πως έχει στα χέρια του αρκετές προτάσεις από ευρωπαϊκές ομάδες, ωστόσο τόνισε ότι δεν έχει αποφασίσει τί θα κάνει...\n"Δεν αρνούμαι ότι έχω δεχτεί πολλές προτάσεις αλλά τώρα το πιο σημαντικό για μένα είναι να είμαι ευτυχισμένος, όχι τα χρήματα. Πριν λάβω την απόφαση μου, θα σκεφτώ πολύ και θα μιλήσω με τους φίλους μου και την οικογένεια μου. Ελπίζω να μείνω, αν όχι θα αφήσω εδώ την αγάπη μου και την καρδιά μου", τόνισε χαρακτηριστικά, ο πρώην παίκτης της Ίντερ.\nΗ ανακοίνωση της συμφωνίας του Νίκου Νιόπλια με τον Παναθηναϊκό, όπως είναι φυσικό επέφερε και αναστάτωση στην ΕΠΟ. Η Εθνική ομάδα των Ελπίδων, σε μία κρίσιμη καμπή των υποχρεώσεών της για τα προκριματικά του ευρωπαϊκού πρωταθλήματος, μένει χωρίς προπονητή.\nΗδη η ΕΠΟ κάνει τις απαραίτητες ενέργειες προκειμένου να μπορέσει να βρει γρήγορα τον κατάλληλο για να αναλάβει την ομάδα, η οποία στις 3 Μαρτίου θα πρέπει να αντιμετωπίσει την Αγγλία εκτός έδρας στο ματς που θα κριθεί και η πρωτιά στον όμιλό της.\nΠαρελθόν από την τεχνική ηγεσία του Παναθηναϊκού αποτελεί ο Χεν Τεν Κάτε όπως ανακοίνωσε η «πράσινη» ΠΑΕ. Την καθοδήγηση της ομάδας απο τον πάγκο αναλαμβάνει ο Νίκος Νιόπλιας με συνεργάτη τον Κριστόφ Βαζέχα.\nΣε απολογία κλήθηκε από την Πειθαρχική Επιτροπή της Σούπερ Λίγκα, ο Φαμπιάν Εστογιανόφ.\nΟ Ουρουγουανός άσος του Πανιωνίου με βάση όσα αναγράφηκαν στο φύλλο του αγώνα με την ΑΕΚ, γρονθοκόπησε τον ποδοσφαιριστή της "Ένωσης",Κάρλος Αραούχο και πλέον κινδυνεύει με τιμωρία.\nΠιο αναλυτικά η κλήση ανέφερε:"Η Πειθαρχική επιτροπή της Superleague κάλεσε σε απολογία τον ποδοσφαιριστή της ΠΑΕ Πανιώνιος ESTOYANOFF FAB. Βάσει των αναφερομένων στο από 6/12/2009 Φύλλο Αγώνα, το οποίο γνωστοποιήθηκε κατ’ αρθ. 15 παρ. 3 και 5 του Κανονισμού Αγώνων Ποδοσφαίρου (Κ.Α.Π.) και στην Έκθεση Παρατηρητή Αγώνα διότι « Μετά τη λήξη του αγώνα χτύπησες με γροθιά στο μάτι τον ποδοσφαιριστή της φιλοξενούμενης ομάδας ARAUJO CAR. προξενώντας σ’ αυτόν τραύματα στο μάτι». Επί παραβάσει των άρθρων 1 επ. 5, 10 και 14 του Π.Κ. της ΕΠΟ".\nΚατά τα άλλα για την Παρασκευή(11/12-12:00) κλήθηκαν σε απολογία επτά ΠΑΕ στο πλαίσιο των αγώνων για την 13η αγωνιστική. Πιο αναλυτικά οι κλήσεις:\nΑ) ΠΑΕ Παναθηναϊκός : Για την συμπεριφορά των φιλάθλων της στον αγώνα ΠΑΕ Παναθηναϊκός – ΠΑΕ Ατρόμητος. Επί παραβάσει των άρθρων 1 επ, 5, 14 και 15 του Π.Κ. της ΕΠΟ.\nΒ) ΠΑΕ Αρης : Για υβριστικά συνθήματα των φιλάθλων της καθώς επίσης και για την συμπεριφορά ποδοσφαιριστών των διαγωνιζόμενων ομάδων στον αγώνα ΠΑΕ Λεβαδεικός – ΠΑΕ Αρης. Επί παραβάσει των άρθρων 1 επ, 5, 14 και 17 του Π.Κ. της ΕΠΟ.\nΓ) ΠΑΕ Ηρακλής : Για την συμπεριφορά των φιλάθλων της στον αγώνα ΠΑΕ ΠΑΣ Γιάννινα – ΠΑΕ Ηρακλής. Επί παραβάσει των άρθρων 1 επ, 5, 14 και 15 του Π.Κ. της ΕΠΟ.\nΔ) ΠΑΕ Λεβαδειακός : Για την συμπεριφορά ποδοσφαιριστών των διαγωνιζόμενων ομάδων στον αγώνα ΠΑΕ Λεβαδειακός – ΠΑΕ Αρης. Επί παραβάσει των άρθρων 1 επ, 5 και 14 του Π.Κ. της ΕΠΟ.\nΕ) ΠΑΕ Ολυμπιακός : Για την συμπεριφορά των φιλάθλων της στον αγώνα ΠΑΕ Skoda Ξάνθη – ΠΑΕ Ολυμπιακός. Επί παραβάσει των άρθρων 1 επ, 5, 14 και 15 του Π.Κ. της ΕΠΟ.\nΣΤ) ΠΑΕ Πανιώνιος : Για την συμπεριφορά των φιλάθλων της στον αγώνα ΠΑΕ Πανιώνιος – ΠΑΕ ΑΕΚ. Επί παραβάσει των άρθρων 1 επ, 5, 14, 15 και 17 του Π.Κ. της ΕΠΟ.\nΖ) ΠΑΕ ΠΑΟΚ : Για την συμπεριφορά των φιλάθλων της στον αγώνα ΠΑΕ ΠΑΟΚ-ΠΑΕ Λάρισα. Επί παραβάσει των άρθρων 1 επ, 5, 14 και 15 του Π.Κ. της ΕΠΟ.\nΚρούσματα ντόπινγκ στην Μόσχα, ενόψει του αγώνα με την Μπεσίκτας, στην Κωνσταντινούπολη, στον αγώνα για τον 2ο όμιλο του Τσάμπιονς Λιγκ. Συγκεκριμένα, εκτός αποστολής της ΤΣΣΚΑ Μόσχας έμειναν οι Σεργκέι Ιγκνάσεβιτς και Αλεξέι Μπερεζούτσκι.\nΟπως ανακοινώθηκε από τον σύλλογο αλλά και την UEFA, οι δύο αμυντικοί βρέθηκαν θετικοί σε διεγερτική ουσία που βρίσκεται στον κατάλογο απαγορευμένων ουσιών της WADA και τίθενται σε προσωρινή τιμωρία, μέχρι την εξέταση του δεύτερου δείγματος. Για την υπόθεσή τους θα αποφανθεί η πειθαρχική επιτροπή της ευρωπαϊκής συνομοσπονδίας, που θα συνεδριάσει στις 17 Δεκεμβρίου.\n«Είναι ένα μεγάλο σοκ για τους ποδοσφαιριστές αλλά και όλη την ομάδα. Η υπόθεση δεν έχει καμία σχέση με το ντόπινγκ και ευχόμαστε η UEFA να βρει μια δίκαιη λύση για το συγκεκριμένο θέμα», δηλώνουν από τον σύλλογο.\nΣυγκεκριμένα, από την πλευρά της ΤΣΣΚΑ υποστηρίζουν ότι η υπόθεση οφείλεται σε παρεξήγηση και πιο συγκεκριμένα σε λάθος του ιατρικού επιτελείου της ομάδας, που δεν δήλωσε ότι οι δύο παίκτες έπαιρναν φάρμακο για κρυολόγημα. Ο έλεγχος έγινε στις 3 Νοεμβρίου, μετά τον αγώνα της ρωσικής ομάδας με τη Μάντσεστερ Γιουνάιτεντ για το Τσάμπιονς Λιγκ.\nΣε πολύ σκληρό ύφος απάντησε η διοίκηση της ΠΑΕ Πανιώνιος σε αυτήν της ερασιτεχνικής ΑΕΚ με αφορμή το πανό που είχε αναρτηθεί στη Νέα Σμύρνη από τους οπαδούς του Πανιωνίου και που προκάλεσε την οργή της ΑΕΚ.\nΗ σημερινή ανακοίνωση της ΠΑΕ Πανιώνιος\nΤα περί «ηθικής αυτουργίας» τα επιστρέφουμε στους εμπνευστές τους. Ο κ.Τσακίρης απλά παρέθεσε γεγονότα σε μία ραδιοφωνική του συνέντευξη. Και τα γεγονότα αυτά είναι αδιαμφισβήτητα. Η ΑΕΚ δεν προϋπήρχε ούτε στην Πόλη, ούτε φυσικά στη Σμύρνη ή την Φιλαδέλφεια. Η ΑΕΚ ιδρύθηκε στην Ελλάδα ΜΕΤΑ τη Μικρασιατική Καταστροφή και των διωγμών. Συνεπώς, εμείς δεν την θεωρούμε προσφυγικό σωματείο, όπως είναι ο Πανιώνιος και ο Απόλλων, αλλά απλά σωματείο ιδρυμένο από επαναπατρισθέντες πρόσφυγες της Πόλης.\nΤέλος να σας πούμε ότι αδίκως κλαίτε. Το σύστημα στο Ελλαδιστάν είναι ΠΑΝΤΑ με τον Γολιάθ. Δεν υπάρχει καμία αμφιβολία ότι με το Α, Β ή τον 44 τρόπο, εσείς θα βγείτε από το σημερινό διαφαινόμενο αδιέξοδο, ενώ εμάς κεφάλι δεν θα μας αφήσουνε να σηκώσουμε ποτέ...».\nΤην επέκταση της συνεργασίας της με τον Ντάρσι Νέτο ανακοίνωσε η ΠΑΕ Άρης. Ο Βραζιλιάνος ακραίος μπακ θα παραμείνει κάτοικος Θεσσαλονίκης και θα φορά την κίτρινη φανέλα μέχρι και το 2013 όπως αναφέρει και η σχετική ανακοίνωση: «Η ΠΑΕ Άρης ανακοινώνει την επέκταση του συμβολαίου του Ντάρσι Ντόλτσε Νέτο μέχρι το 2013».\nΗ ΚΑΕ ΠΑΟΚ ανακοινώνει τη συμφωνία με τον Σέρβο καλαθοσφαιριστή Branko Milisavljevic, ο οποίος έρχεται στη Θεσσαλονίκη προκειμένου να υπογράψει συμβόλαιο με την ομάδα μέχρι το τέλος της αγωνιστικής περιόδου 2009-2010. O Milisavljevic που αναμένεται στη Θεσσαλονίκη μετά τα μεσάνυχτα της Τρίτης, θα αγωνιστεί για δεύτερη φορά στον ΠΑΟΚ, μετά την επιτυχημένη παρουσία του στην ομάδα και τη σεζόν 2002-2003.\nΟ Branko Milisavljevic γεννήθηκε στις 21 Ιουλίου 1976 στο Cacak, έχει ύψος 1μ.93 και αγωνίζεται στη θέση του πλέι μέικερ. Ξεκίνησε την καριέρα του από την εφηβική ομάδα της KK Radnicki Belgrade, ενώ από τη σεζόν 1996-97 αγωνίστηκε στην ομάδα της γενέτειράς του Borac Cacak. Τη σεζόν 1999-00 έπαιξε στο Ρωσικό πρωτάθλημα με την Shakhtyor Cheremkhovo, αλλά τον Δεκέμβριο της ίδιας αγωνιστικής περιόδου επέστρεψε στη Σερβία και αγωνίστηκε στην Partizan Belgrade. Τη σεζόν 2001-02 έπαιξε στη Γαλλία με την Limoges, ενώ την επόμενη χρονιά (2003-04) ήρθε στον ΠΑΟΚ για την πρώτη του σεζόν στο Ελληνικό πρωτάθλημα. Το ξεκίνημα της επόμενης χρονιάς (2003-04) τον βρήκε στον Ολυμπιακό, αλλά από τον Δεκέμβριο του 2003, βρέθηκε και πάλι στη Ρωσία και την Dynamo Moscow. Την σεζόν 2004-05 αγωνίστηκε στη Γερμανία με την Telekom Baskets Bonn, τη σεζόν 2005-06 έπαιξε στην Hapoel Ironi Nahariya και στη συνέχεια (2006-07) στη Σερβία με την Mega Ishrana Belgrade. Το Δεκέμβριο του 2006 επέστρεψε στη Γαλλία για την Sluc Nancy, ενώ τη σεζόν 2007-08 ξεκίνησε στην Ισπανική GC Valladolid και το Δεκέμβριο του 2007, βρέθηκε στο Μαρούσι, όπου συνεργάστηκε για πρώτη φορά με τον Σούλη Μαρκόπουλο. Την περσινή σεζόν (2008-09), o Milisavljevic αγωνίστηκε στην Kajasol και στη Λιθουανία με την Lietuvos Rytas.\nΤην πρώτη του συνέντευξη Τύπου από τότε που ανέλαβε την προεδρία της ΠΑΕ ΠΑΟΚ θα δώσει αύριο (στις 13:00) ο Ζήσης Βρύζας. Ο παλαίμαχος επιθετικός έχει αναλάβει περίπου δύο μήνες τα ηνία του «Δικεφάλου του Βορρά» και τώρα ήρθε η ώρα να μιλήσει στον κόσμο της ομάδας για το μέλλον.\nΗταν πρόσωπο της επικαιρότητας, όχι για την εντός γηπέδου δράση του, αλλά για το επεισόδιο που πρωταγωνίστησε μαζί με τον Κάρλος Αραούχο της ΑΕΚ. Ο Φαμπιάν Εστογιανόφ... νίπτει τας χείρας του επί του θέματος και αποφεύγει τις υπερβολές. Εκτός αν τελικά βάψει τα μαλλιά του... κυανέρυθρα.\nΣε συνέντευξή του στην εφημερίδα «Sportday» ο Εστογιανόφ έδωσε τη δική του εκδοχή για ό,τι συνέβη με τον Αραούχο, τόνισε ότι η υπεροχή του Πανιώνιου ήταν εμφανής απέναντι στην ΑΕΚ και εξέφρασε τη θετικότητά του για επιτυχίες της ομάδας.\n«Τα προβλήματα ξεκίνησαν μέσα στον αγωνιστικό χώρο, λόγω της έντασης του αγώνα. Ο Αραούχο με έβρισε, με κλότσησε στο ματς και κάποια στιγμή μου είπε ότι θα με περιμένει έξω. Δεν περίμενα ότι θα το εννοούσε. Όταν μπήκα στη φυσούνα με περίμενε έξω από τα αποδυτήρια. Τσακωθήκαμε, σπρωχτήκαμε, ανταλλάξαμε και κάποιες κουβέντες. Με χτύπησε, αλλά εγώ δεν έχω σημάδι από τη σφαλιάρα που μου έδωσε. Δεν είχα καμία πρόθεση, ήμουν χαρούμενος, η ομάδα είχε νικήσει και ήταν αυτός που με προκάλεσε», ανέφερε χαρακτηριστικά.\nΤο περιστατικό πάντως θεωρείται λήξαν, καθώς οι δυο παίκτες φέρεται να συνομίλησαν τηλεφωνικά, δίνοντας αμοιβαίες εξηγήσεις και αποδίδοντας το θέμα στην ένταση της στιγμής.\nΓια τη νίκη επί της ΑΕΚ ο Ουρουγουανός επεσήμανε πως «η ομάδα ήταν ανώτερη μέσα στον αγωνιστικό χώρο από την ΑΕΚ και αυτό φάνηκε. Ημασταν καλύτεροι» ενώ για την προσπάθεια της ομάδας φέτος και τις δικές του προσδοκίες ανέφερε: «Το ποδόσφαιρο μπορεί να είναι ανατρεπτικό... Μένουν πολλά παιχνίδια για το πρωτάθλημα και το Κύπελλο και θα πρέπει να κοιτάμε κάθε ματς ξεχωριστά. Να κάνουμε κάθε βήμα σιγά-σιγά. Εχω θετική σκέψη και μακάρι να κατακτήσουμε και το Κύπελλο, αλλά και να κερδίσουμε το εισιτήριο για το Κύπελλο UEFA. Να μπούμε στην πεντάδα. Πρέπει να είμαστε με τα πόδια στη γη. Χωρίς μεγάλες κουβέντες».\nΟ Εστογιανόφ δεν έκρυψε πως «σπίτι μου ήταν η Πενιαρόλ, είναι η ομάδα που έπαιξα χρόνια και μάλιστα στην πατρίδα μου. Είναι όμως συγκινητικό ότι βρίσκομαι χιλιόμετρα μακριά από την πατρίδα μου τώρα και με σέβονται όλοι. Για τους οπαδούς του Πανιώνιου ό,τι και να πω είναι λίγο. Δεν περίμενα τέτοια αγάπη».\nΔεν έκρυψε και πως δεν θα δίσταζε να βάψει τα μαλλιά του... κυανέρυθρα: «Εχω τέτοια ξεσπάσματα. Αν μου αρέσει μπορεί να το κάνω. Αν στο τελευταίο ματς προκρινόμαστε στο UEFA θα εμφανιστώ έτσι. Θα κάνω τα πάντα αν καταφέρουμε να πάρουμε εισιτήριο για την Ευρώπη».\nΣτην εποχή της παγκόσμιας οικονομικής κρίσης, τα μπόνους των 800.000 ευρώ που εξασφάλισε ο Ραϊμόν Ντομενέκ κατά τη διάρκεια των αγώνων της Γαλλίας για την προκριματική φάση του Παγκοσμίου Κυπέλλου του 2010 έχουν προκαλέσει σάλο.\nΣύμφωνα με δημοσιεύματα των γαλλικών ΜΜΕ βασισμένα στην ποδοσφαιρική Ομοσπονδία της χώρας, ο τεχνικός των «τρικολόρ» εξασφάλισε μπόνους 826.222 ευρώ την τελευταία διετία, με δεδομένη και την πρόκριση της Γαλλίας στο Mundial της Νότιας Αφρικής. Και όλα αυτά ενώ χρειάστηκε το χέρι του Ανρί προκειμένου οι Γάλλοι να αποκλείσουν στην παράταση του 2ου αγώνα μπαράζ την Ιρλανδία.\nΗ Υπουργός Οικονομικός της Γαλλίας, Κριστίν Λαγκάρντ, ρωτήθηκε αν σοκάρεται στο άκουσμα του ποσού και απάντησε: «Πραγματικά, ναι. Προέρχομαι από το χώρο του ερασιτεχνικού αθλητισμού εκεί που παίζεις για τη φανέλα. Νομίζω ότι δεν είναι καλό να υπάρχουν τόσα πολλά χρήματα στον αθλητισμό».\nΑξίζει να σημειωθεί ότι η Λαγκάρντ, που είναι πρώην αθλήτρια της συγχρονισμένης κολύμβησης, είχε πρόσφατα προτείνει να επαναληφθεί ο δεύτερος αγώνας μπαράζ, μετά το σάλο που προκλήθηκε από την ενέργεια του Ανρί στο γκολ της ισοφάρισης.\nΟ Σερ Άλεξ Φέργκιουσον δείχνει να μην ασχολείται ιδιαίτερα με την κατάληψη της πρώτης θέσης του ομίλου αφού όπως δήλωσε αυτή δεν έχει μεγάλη σημασία.\nΑναλυτικά ο Σκωτσέζος τεχνικός δήλωσε: «Ρίχνοντας μια ματιά στους ομίλους, βλέπω ότι δεν έχει μεγάλη σημασία η πρώτη θέση. Μπορεί να τερματίσεις πρώτος και να παίξεις με ομάδες όπως η Μπάγερν, η Γιουβέντους, η Μίλαν, την Μπαρτσελόνα ή η Ρεάλ Μαδρίτης.\nΑν κληρωθείς με μια από αυτές, τι να την κάνεις την πρωτιά; Το μόνο θετικό είναι ότι θα παίξουμε το δεύτερο παιχνίδι στο γήπεδό μας».\nΕνώ για τις πολλές απουσίες στην άμυνα, αστειεύθηκε λέγοντας: «Σκέφτομαι να παίξουμε με έναν αμυντικό εναντίον της Βόλφσμπουργκ, είναι εύκολο να οργανώσεις ένα άτομο».\nΣτο «στόχαστρο» του Αστέρα Τρίπολης φέρεται να βρίσκεται ο Κροάτης διεθνής αμυντικός Ντάριο Σίμιτς, ενώ οι Αρκάδες δοκιμάζουν στις προπονήσεις τον επιθετικό Γκόραν Λιουμπόγεβιτς.\nΣτην Κροατική αγορά έχουν ρίξει τα ...«δίχτυα» τους οι άνθρωποι του Αστέρα Τρίπολης, αφού σύμφωνα με δημοσιεύματα ο σύλλογος της Πελοπονήσου θέλει να εντάξει στο έμψυχο δυναμικό του τον Κροάτη αμυντικό της Μονακό Ντάριο Σίμιτς.\nΟ Σίμιτς έχει σπουδαίο όνομα στο Ευρωπαϊκό ποδόσφαιρο, αφόυ έχει κάνει μεγάλη καριέρα στο Καμπιονάτο και συγκεκριμένα στην ίντερ και την Μίλαν. Τώρα ανήκει στην Μονακό, όπου πέρυσι είχε πραγματοποιήσει 27 συμμετοχές. Φέτος πάντως, δεν έχει αγωνιστεί αρκετά, αφού δεν είναι στα πλάνα του προπονητή των Μονεγάσκων και ψάχνει την επόμενη ομάδα της καριέρας του.\nΠαράλληλα στις προπονήσεις του Αστέρα λαμβάνει μέρος ο Γκόραν Λιουμπόγεβιτς, ο οποίος θα αποκτηθεί αν πείσει τον Βαγγέλη Βλάχο για την ποδοσφαιρική του αξία. Ο Κροάτης επιθετικός έχει ύψος 1,90 και θεωρούνταν ένας εξαιρετικός ποδοσφαιριστής, ο οποίος πάντως δεν ακολούθησε την ανάλογη καριέρα. Ο Λιουμπόγεβιτς είχε ξεκινήσει την καριέρα του στην Ντιναμό Ζάγκερμπ και πριν δύο χρόνια αποκτήθηκε από την Γκενκ, η οποία είχε δαπανήσει 2,5 εκατομμύρια ευρώ, προκειμένου να τον εντάξει στο δυναμικό της. Το τελευταίο χρονικό διάστημα όμως ταλαιπωρήθηκε από τραυματισμούς κάτι που είχε ως αποτέλεσμα να λύσει τη συνεργασία του με την βελγική ομάδα.\nΔηλώσεις σχετικά με το ενδεχόμενο να αναλάβει το πλειοψηφικό πακέτο των μετοχών της ΠΑΕ Ηρακλής έκανε σε ραδιοφωνικό σταθμό της Θεσσαλονίκης έκανε ο Γιώργος Γαλανός.\nΟ χρηματοδότης του ΤΑΚ Ηρακλής μίλησε στον «Libero 107,4», για το ενδιαφέρον του να αναμιχθεί στα κοινά του «Γηραιού»:\n«Ναι, πήγαμε στην Αθήνα με τον κ. Σαρλή και τον κ. Αδαμίδη γιατί η διοίκηση της ΠΑΕ είχε βγάλει αυτή την ανακοίνωση ότι στο τέλος του μήνα θα αποχωρήσει και θέλαμε να δούμε τι θα συμβεί. Μιλήσαμε λοιπόν με τον κ. Ρέμο και μάθαμε για το ενδιαφέρον του κ. Χαραλαμπίδη αλλά και ενός ακόμη επενδυτή από το εξωτερικό, πρόκειται για έναν πολύ πλούσιο κύριο αλλά από ότι καταλάβαμε ακόμη και ο κ. Ρέμος θεωρεί αυτή την περίπτωση πολύ καλή για να είναι αληθινή".\nΣε ερώτηση για τις απαιτήσεις του Αντώνη Ρέμου για να παραχωρήσει την ΠΑΕ Ηρακλής είπε:\n«Αυτό που ζητά ο κ. Ρέμος είναι μια εγγυητική ύψους 3,5 εκ. ευρώ και φυσικά την υποχρέωση να ξεπληρωθούν τα χρέη της ομάδας. Σας λέω πάντως ότι εμείς δεν πήγαμε για να καταθέσουμε πρόταση αγοράς της ΠΑΕ, απλά διαβάσαμε ότι αποχωρεί στο τέλος του μήνα και πήγαμε για μια ενημέρωση καθώς ενδιαφερόμαστε για το μέλλον της ομάδας, δεν θέλουμε να μείνει έτσι.\nΠάντως μας έγινε και μια πρόταση από την πλευρά του κ. Ρέμου, να αναλάβουμε το management της ομάδας, με τις μετοχές να παραμένουν στα χέρια του κ. Ρέμου αλλά αυτό δεν είναι κάτι που μας ενδιαφέρει".\nΚλείνοντας ο κ. Γαλανός είπε επίσης:\n«Ο κ. Ρέμος μας είπε ότι μπορούμε να απαντήσουμε σε μια εβδομάδα για την πρόταση που μας έκανε αλλά όπως σας είπα δεν πήγα για να εκδηλώσω ενδιαφέρον για την αγορά της ΠΑΕ. Εμείς πήγαμε στην Αθήνα από ανησυχία και ενδιαφέρον για το μέλλον της ομάδας αλλά η πρόταση αυτή δεν μας ενδιαφέρει για πολλούς λόγους».\nΟ Ντίρον Ουίλιαμς αστόχησε στις έξι πρώτες προσπάθειες που επιχείρησε, αλλά στη συνέχεια ζεστάθηκε και οδήγησε τους Τζαζ στη νίκη επί των Σπερς με 104-101. Ο Κάρλος Μπούζερ είχε 27 πόντους, επτά ριμπάουντ και πέντε ασίστ, ο Ρόνι Μπριούερ τελείωσε το ματς με 17 πόντους και 10 ριμπάουντ, ενώ ο Ουίλιαμς ειχε 15 από τους 17 συνολικά πόντους του στο 2ο ημίχρονο.\nΑπό την άλλη πλευρά ο Ματ Μπόνερ πέτυχε ρεκόρ καριέρας με 28 πόντους, αλλά αστόχησε σε καθοριστική επίθεση των Σπερς στο φινάλε. Ο Ντάνκαν τελείωσε το ματς με 23 πόντους και 11 ριμπάουντ, ενώ ο Πάρκερ πέτυχε 22 πόντους.\nΦιλαδέλφεια: Μπραντ 10, Γιανγκ 21, Ντάλεμπερτ 8, Αιβερσον 11, Ιγκουοντάλα 31, Γκριν 2.\nΝτένβερ: Μάρτιν 3, Αντονι 14, Νένε 7, Μπίλαπς 31, Αφλάλο 9, Αντερσεν 4, Γκράχαμ 2, Σμιθ 11, Λόουσον 12.\nΝέα Υόρκη-Πόρτλαντ 93-84\nΝέα Υόρκη: Χάρινγκτον 12, Τζέφρις 6, Λι 17, Ντουχόν 6, Τσάντλερ 14, Χιουζ 21, Ντάγκλας 3, Γκαλινάρι 14.\nΠόρτλαντ: Αλριτζ 19, Ουέμπστερ 3, Πρζιμπίλα 4, Μπλέικ 9, Ρόι 27, Μίλερ 4, Κάνιγχαμ 4, Μπέιλες 14.\nΟκλαχόμα-Γκόλντεν Στέιτ 104-88\nΟκλαχόμα: Γκριν 21, Ντουράντ 28, Κρστιτς 6, Σεφολόσα 3, Ουέστμπρουκ 12, Κόλισον 8, Λίβινγκστον, Χάρντεν 26.\nΓκόλντεν Στέιτ: Ραντμάνοβιτς 4, Ουάτσον 10, Μουρ 6, Έλις 31, Κάρι 22, Μαγκέτι 11, Τζορτζ, Χάντερ, Ράντολφ 4.\nΓιούτα-Σαν Αντόνιο 104-101\nΓιούτα: Μπούζερ 27, Μπρούερ 17, Οκούρ 14, Ουίλιαμς 17, Μάθιους 11, Μίλσαπ 8, Μάιλς 10.\nΣαν Αντόνιο: Ντάνκαν 23, Τζέφερσον 7, ΜακΝτάις 5, Πάρκερ 22, Μπόγκανς 2, Μέισον 3, Μπόνερ 28, Τζινόμπιλι 5, Χέρστον, Χιλ 5, Μπλερ 1.\nΝιου Τζέρσεϊ 1-19\nΛΑ Λέικερς 15-3\nΛΑ Κλίπερς 9-11\nΓκόλντεν Στέιτ 6-14\nΝέα Ορλεάνη 8-11\nΤόνι Κάλβο: » Η νίκη ήρθε ύστερα απο μεγάλη προσπάθεια»\nΜιλώντας στην εκπομπή «Τρίτο Ημίχρονο» του «ΑΘΛΗΤΙΚΟΥ METROPOLIS», ο Τόνι Κάλβο είπε αναφερόμενος στη νίκη της ομάδας του Άρη επί του Λεβαδειακού: «Η νικη ήρθε μετά από μια μεγάλη προσπάθεια απο εμάς τους ποδοσφαιριστές, καθώς ηταν μια πραγματική μάχη μέσα στον αγωνιστικό χώρο». Ο Ισπανός επισήμανε ακόμη: «Είμαι πολύ ευχαριστημένος από την προσωπική μου απόδοση. Ηταν ενα παιχνιδι πολύ δυνατό. Κάναμε μία μεγάλη αμυντική προσπάθεια καθώς πρεσάραμε σωστά». Σε ότι αφορά τα νέα δεδομένα που υπάρχουν για τον ίδιο με την παρουσία του κ. Κούπερ τόνισε: «Μου αρέσει πολύ ο ρόλος που μου δίνει ο προπονητής μέσα στο γήπεδο. Είμαι πολύ ευχαριστημένος με τον κ. Κούπερ. Κάνουμε κατά γράμμα οτι μάς λέει. Όποτε ερχεται ενας νεος προπονητης σε μια ομάδα, αλλάζει το κλίμα των αποδυτηρίων, αφού όλοι ελπίζουν σε καλύτερο αύριο. Είναι ολοφάνερο από τις πρώτες μέρες του κ. Κούπερ, εδω, πώς του αρέσει να παιζει απο τις γραμμές. Έτσι παίζω κι εγώ. Ακολουθώ τις οδηγίες του που έχουν να κάνουν με το παιχνίδι από τα πλάγια. Είναι και ένα σύστημα παιχνιδιού που το έπαιζα από την Μπαρτσελόνα». Σε ότι αφορά τη συνέχεια είπε: «Η ομάδα πρέπει να κοιτάει βήμα- βήμα που μπορεί να φθάσει. Έχουμε ένα δυνατό ρόστερ, αλλά πρέπει να κοιτάμε καθε ματς. Τώρα ήρθε αυτή η νίκη και αυτό που πρέπει να κάνουμε, είναι να επεκτείνουμε το σερί μας. Στο τέλος θα κάνουμε ταμείο». Για την στήριξη των οπαδών του Άρη, ο Τόνι Κάλβο δήλωσε: «Για εμάς η στήριξη του κόσμου είναι πολύ σημαντική. Όταν παίζουμε εκτός έδρας και βλέπουμε να μας ακολουθεί τόσο πολύ κόσμος, νιώθουμε πιο δυνατοί. Σίγουρα πρέπει να ξαναφέρουμε τον Άρη στις Ευρωπαϊκές διοργανώσεις. Από την άλλη όμως θέλουμε να διεκδικήσουμε το κύπελλο. Όλα όμως βήμα- βήμα. Όχι να λέμε κάτι, να μην το κάνουμε και να απογοητεύεται ο κόσμος όταν δεν το κάνουμε». Για τις αποφάσεις του διαιτητή και στον αγώνα της Λιβαδειάς αλλά και την διαιτησία γενικότερα, ο Κάλβο τόνισε: «Από την αρχή του αγώνα είπα πως δεν θέλω να ασχοληθώ με το διαιτητή. Πιστεύω πώς ο διαιτητής κατεβαίνει για να παίξει, όπως νομίζει. Άλλες αποφάσεις σε αδικούν, άλλες σε ευνοούν. Όπως σε άλλα ματς μας αδίκησαν, έτσι σε αυτό το ματς με το Λεβαδειακό, μπορούσε να δώσει ένα πέναλτι στους γηπεδούχους. Όμως σε άλλα ματς οι αποφάσεις των διαιτητών μας αδικούν. Πρόκειται για ανθρώπινα λάθη». Ο Κάλβο ομολόγησε επίσης ότι: «Μου λείπει πάρα πολύ το γκολ. Όμως προτιμώ να μην σκοράρω εγώ και να κερδίζει η ομάδα».\nΣτα χέρια εισαγγελέα από την Γερμανία το ματς ΟΦΗ-ΠΑΟΚ την σεζόν 2006, καθώς συμπεριλήφθηκε σε "ύποπτο" κουπόνι στοιχήματος.\nΔημοσίευμα του Γερμανικού περιοδικού "Focus" αποκαλύπτει συνέντευξη Σέρβου παίκτη στοιχήματος, ο οποίος δηλώνει συνεργάτης του γνωστού πλέον Άντε Σάπινα.\nΜέσα στις αποκαλύψεις του, έφερε στο φως της δημοσιότητα τρια κουπόνια στοιχήματος που στο ένα έχει τέσσερα "ύποπτα" παιχνίδια, εκ των οποίων το ένα είναι ανάμεσα στον ΟΦΗ και τον ΠΑΟΚ τον Απρίλιο του 2006.\nΤα όσα αναφέρει το περιοδικό προκάλεσαν στο ενδιαφέρον της εισαγγελίας του Μπόχουμ, που ξεκίνησε ενδελεχή έρευνα για τα τρία ύποπτα κουπόνια.\nΟ αγώνας του ΟΦΗ με τον ΠΑΟΚ ήταν μαζί με τα ματς των Λάτσιο - Λέτσε, Σιένα - Γιουβέντους και Αμβούργο ΙΙ - Οσναμπρικ. Μάλιστα στο κουπόνι ο Σέρβος έπαιξε 2000 ευρώ, και έβαλε κέρδος 11.400!\nΠλέον η υπόθεση είναι στα χέρια του εισαγγελέα, που μαζί με την Ιντερπόλ ψάχνουν ένα - ένα τα ματς των κουπονιών για να βρουν τυχόν παρατυπίες.\nΒιτόλο: «Κανένα συναίσθημα για τον Αρη, πρώτος στόχος τα πλέι οφ»\nΣυνέντευξη στο «Metrosport» παραχώρησε ο Βίκτορ Βιτόλο. «Δεν έχω κανένα συναίσθημα για τον Άρη. Είναι ένα κεφάλαιο που έχει κλείσει. Τελείωσα από τον Άρη κάνοντας καλά τη δουλειά μου. Δεν κρατάω κακία σε κανέναν», τόνισε χαρακτηριστικά ο Ισπανός άσος του ΠΑΟΚ.\n- Μένουν δύο αγωνιστικές για τη συμπλήρωση του πρώτου γύρου, με εκτός έδρας παιχνίδια σε Καβάλα και Εργοτέλη. Τι μπορούμε να περιμένουμε από τον ΠΑΟΚ, μετά τη δύσκολη νίκη επί της Λάρισας;\n«Ο ΠΑΟΚ θέλει πάντα να παίζει καλό ποδόσφαιρο, αλλά κυρίως να κερδίζει. Μια ομάδα αν θέλει να λέγεται μεγάλη, πρέπει να κερδίζει ακόμη και αν δεν παίζει καλά. Αυτό θέλουμε κι εμείς. Και να βελτιώσουμε την εικόνα μας και να παίρνουμε το τρίποντο, ακόμα και στις κακές εμφανίσεις».\n- Ο αποκλεισμός από τη Χέρενφεν επηρέασε την ψυχολογία σας;\n«Ο αποκλεισμός από τη Χέρενφεν ήταν ένα πολύ δυνατό χτύπημα για όλους μας, όμως συνεχίζουμε ζωντανοί, σε όλες τις υπόλοιπες διοργανώσεις. Ο Ολυμπιακός έμεινε εκτός κυπέλλου και είναι… ζωντανός και πρώτος στο πρωτάθλημα. Αυτό κάνουμε και εμείς. Διεκδικούμε κύπελλο και καλή θέση στο πρωτάθλημα, που είναι από τα πιο δύσκολα της Ευρώπης, λόγω του ότι είναι εξαιρετικά δύσκολο να διεκδικήσεις τον τίτλο ελέω… Αθήνας. Ακόμη, και φέτος είμαστε σε ευρωπαϊκή τροχιά. Διεκδικούμε θέση για το Γιουρόπα, αλλά και το Τσάμπιονς Λιγκ. Η είσοδος στα πλέι οφ είναι ο πρώτος στόχος και μετά το καλύτερο πλασάρισμα για την Ευρώπη. Σκοπός μας είναι να αναπτυχθούμε ως σύλλογος κυνηγώντας τους στόχους μας».\n- Μιλώντας για στόχους, το ματς κυπέλλου με τον Πανσερραϊκό υπάρχει στο μυαλό σας;\n«Σκεφτόμαστε το κάθε ματς ξεχωριστά. Θέλουμε να κερδίζουμε τον κάθε αντίπαλο σε κάθε έδρα. Θα είναι ένα δύσκολο ματς, αλλά πρέπει να είμαστε συνειδητοποιημένοι πως εμείς είμαστε το φαβορί και πρέπει οπωσδήποτε να προκριθούμε, όπως κάναμε και με τον ΟΦΗ».\n- Πιστεύεις ότι ο τραυματισμός σου σε άφησε πίσω;\n«Το χειρότερο που μπορεί να συμβεί σε έναν ποδοσφαιριστή είναι να τραυματιστεί. Το μόνο καλό είναι ότι συνέβη στην αρχή, αλλά όχι στα πρώτα παιχνίδια. Θα μπορούσα να είχα τραυματιστεί σε ευρωπαϊκό ματς ή στα πλέι οφ. Αυτό θα ήταν το χειρότερο. Αποθεραπεύτηκα, νιώθω πολύ καλά και επέστρεψα στο ρυθμό μου. Πάντως είμαι ανοικτός στην αυτοκριτική. Και πιστεύω πως αυτή η ομάδα έχει τεράστια περιθώρια βελτίωσης».\nΑνέλαβε και τυπικά τα καθήκοντα της στο υφυπουργείο αθλητισμού η Άντζελα Γκερέκου. Το ΦΕΚ με τις αρμοδιότητες δημοσιοποιήθηκε και η Κερκυραία ηθοποιός θα είναι υπεύθυνη για τον. ΟΠΑΠ και τον ΟΔΙΕ ενώ τις αρμοδιότητες για νομοθετικό έργο της κράτησε ο Παύλος Γερουλάνος.\nΤο διαζύγιο του Γιώργου Παράσχου με την ομάδα του ΠΑΣ Γιάννινα μπορεί να έγινε σε καλό κλίμα, ωστόσο δεν έλειψαν τα παράπονα από την μεριά του Έλληνα τεχνικού.\nΜια ημέρα μετά την παραίτηση του 58χρονου προπονητή, τα πράγματα γίνονται όλο και πιο ξεκάθαρα όσο αφορά τους λόγους που οι δρόμοι του χώρισαν με εκείνους του ΠΑΣ.\nΟ Γιώργος Παράσχος βρέθηκε στην προπόνηση της ομάδας, με σκοπό να αποχαιρετήσει τους ποδοσφαιριστές του. Εκεί παραδέχθηκε πως δεν μπόρεσε να κρατήσει τον έλεγχο στα αποδυτήρια, με αποτέλεσμα να χαλάσει το καλό κλίμα που υπήρχε στην ομάδα.\nΣτη συνέχεια ευχαρίστησε όλους τους ποδοσφαιριστές για την συνεργασία που είχαν, και τους είπε πως έχουν όλες τις δυνατότητες για να παραμείνουν στην Σούπερ Λιγκ.\nΒέβαια τα παράπονα δεν έλειψαν, αφού το βαρύ κλίμα που υπήρχε από μερίδα οπαδών του ΠΑΣ, όπως και τα παραπτώματα που υπέπεσαν αρκετοί ποδοσφαιριστές της ομάδας, δεν άφησαν τον Παράσχο να δουλέψει όπως έχει συνηθίσει.\n"Όποιος δεν δουλεύει θα φεύγει"!\nΑυτό ήταν το μήνυμα του Θύμιου Γεωργούλη προς τους παίκτες του ΠΑΣ, λίγο μετά το τέλος των όσων είπε ο Παράσχος. Ο 50χρονος, μέχρι πρότινος βοηθός προπονητή, θέλησε να δείξει με το καλημέρα πως δεν θα ανεχτεί περίεργες συμπεριφορές, οι οποίες ευθύνονταν σε μεγάλο βαθμό για την κακή εικόνα του ΠΑΣ τις τελευταίες αγωνιστικές.\nΑκόμα πιο κοντά στην Μπόχουμ φέρνουν τον Ραφίκ Τζεμπούρ τα δημοσιεύματα από τη Γερμανία.\nΟ πρόεδρος της ομάδας από την Μπουντεσλίγκα, Τόμας Ερνστ, δήλωσε πως έχει παρακολουθήσει τυχαία τον παίκτη και του άρεσε.\n«Το όνομα του είναι στα υπόψη μας και θα το συζητήσουμε. παρόλα αυτά η ομάδα μας δεν έχει πολλά περιθώρια για μεγάλες δαπάνες», είπε ο Ερνστ που προτίθεται να αποκτήσει δανεικό τον παίκτη μέχρι το καλοκαίρι και κατόπιν να τον αποκτήσει με μεταγραφή.\nΕξαιρετικά βαρύ φαίνεται πως είναι το κλίμα στη Λάρισα για τον Στέλιο Γιαννακόπουλο. Αφορμή οι δηλώσεις του μετά την ήττα στην Τούμπα από τον ΠΑΟΚ όπου ο έμπειρος μεσοεπιθετικός χαρακτήρισε δίκαιη την αποβολή του Κάσας, ενώ είπε ότι δεν είδε κάποιο πέναλτι στη φάση που διαμαρτύρονται οι «βυσσινί». Μπορεί σχεδόν 24 ώρες αργότερα ο Γιαννακόπουλος να έσπευσε να ανασκευάσει αυτές τις τοποθετήσεις του, ωστόσο το γεγονός ότι ήταν η τρίτη φορά που συνέβη αυτό έχει μετρήσει πολυ αρνητικά για τον ποδοσφαιριστή.\nΟι προηγούμενες δύο φορές ήταν κατά τη διάρκεια της προετοιμασίας, όταν και είχε μιλήσει για λάθη κατά την αποκατάσταση του τραυματισμού του και η επόμενη όσα είπε μετά το ματς με τον Ολυμπιακό. Βέβαια και στις δύο φορές ο παίκτης ανασκεύασε στη συνέχεια, αλλά από τη στιγμή που έτσι κι αλλιώς οι οργανωμένοι φίλαθλοι δεν είχαν δει ποτέ με καλό μάτι τη μεταγραφή του στην ΑΕΛ έψαχναν την κατάλληλη αφορμή. Και είναι γεγονός ότι ο πρώην διεθνής μεσοεπιθετικός τους την έδωσε...\nΧαρακτηριστικές του κλίματος που επικρατεί για τον Γιαννακόπουλο είναι οι δύο ανακοινώσεις που αναρτήθηκαν τη Δευτέρα από τον σύνδεσμο των οργανωμένων φιλάθλων των «βυσσινί» Monsters που αναφέρουν:\nΟ «ΣΥΜΠΑΙΚΤΗΣ» ΤΩΝ ΠΑΙΚΤΩΝ ΜΑΣ\nΣτις 23 Ιανουαρίου 2009 είχαμε δημοσιεύσει στην ιστοσελίδα μας την ανακοίνωση με τίτλο «Η ΦΑΝΕΛΑ ΜΕ ΤΟ Νο7». Μετά την αναστάτωση που έφερε στον φίλαθλο κόσμο της ΑΕΛ η απόκτηση του «συμπαίκτη» των παικτών της ομάδας μας ήταν χρέος μας να διαχωρίσουμε τη θέση μας από την εκτίμηση προπονητών και διοίκησης. “Σε συζητήσεις μεταγραφικών σεναρίων το συρματόπλεγμα της οπαδικής αξιοπρέπειας κρατούσε το όνομα του αξιωματικά μακριά”. Με μια υπέρβαση που μάλλον δύσκολα θα ξανακάνουμε δεχθήκαμε να τον παρακολουθήσουμε σαν ψυχρό εργαλείο που θα λύσει κάποια από τα προβλήματα της ομάδας μας. Δεχθήκαμε όμως ως “αυτονόητο το δεδομένο πως ακόμα και ο διάβολος αν μπει στο γήπεδο με την Βυσσινί φανέλα, τουλάχιστον δεν θα αποδοκιμαστεί”, όμως το δεχθήκαμε με συγκεκριμένες προϋποθέσεις. Ο «συμπαίκτης» των παικτών μας είχε πληροφορηθεί τα πάντα και ήρθε κουμπωμένος και επιφυλακτικός να φέρει τούμπα τα δεδομένα… Ζήτησε μάλιστα από τους δημοσιογράφους των γαυροφυλλάδων να μην τον ενοχλούν συχνά γιατί “ τα πράγματα στην Λάρισα είναι ζόρικα”. Ήταν τότε που είπε και την μεγάλη κουβέντα δίνοντας την υπόσχεση στον πρόεδρο πως “ το καλύτερο παιχνίδι θα το κάνει μέσα στο Καραϊσκάκη”… Τον πρώτο καιρό σκίστηκε για πολλούς και διάφορους λόγους, με κύριο στόχο το όνειρο της επιστροφής στην εθνική. Λίγο η απουσία στο εξωτερικό, λίγο η αχρωματοψία, ξέχασε πως με την φανέλα με το άλογο δεν βγάζεις διαβατήριο για την εθνική. Ο κόσμος άρχισε να μαλακώνει, ήταν και ο στόχος της ΑΕΛ κοντά κι αυτός έκλεψε κάποια χειροκροτήματα. Όταν έφτασε η μέρα να κρατήσει την υπόσχεση στον πρόεδρο, αυτός, ένα συναισθηματικό ράκος, άσφαιρος σα να βρισκόταν στη δίνη μιας ερωτικής απογοήτευσης, γλύτωσε τα χειρότερα από έναν πολωνικό όλμο που τρύπησε την οπή του παλιού και παντοτινού του έρωτα… Θα προσπεράσουμε γρήγορα τους περιπάτους στο χορτάρι των Δένδρων, το βάδισμα καρδιοπαθούς απέναντι στην αγάπη του που ήθελε να την φιλοξενήσει ζεστά στο Αλκαζάρ. Δεν μπορούμε να παραβλέψουμε όμως τις ερυθρόλευκες δημοσιογραφικές πρόβες του «συμπαίκτη» των παικτών μας που πρόσφεραν άφθονη περιφρόνηση στην ομάδα μας: περιφρόνηση, που πέρασε στο γήπεδο, έκανε κάποιους υγιεινούς περιπάτους και δεν ακούμπησε. Στην Τούμπα το μοναδικό πράγμα που έκανε ήταν να ρωτήσει τον Κώστα και τον συμπαίκτη του… Και μετά η ευγενική ψυχή του με μοναδική ανωτερότητα απέδωσε δικαιοσύνη… Ακριβώς όπως και με τη φανέλα του έρωτα του όταν οι κανονισμοί βιάζονταν κατ’ εξακολούθηση. Αυτός… ο superstar… o υπεράνω… Αποστασιοποιημένος από τους παίκτες και τον προπονητή, αδιάφορος για τον κόσμο… Αξίζει τελικά να τον ντύσεις ξανά “εργαλείο” τώρα που ξεγυμνώθηκες από παρουσίες και έχεις ανάγκη, για να υποβιβάσεις κι άλλο την αξιοπρέπεια, την περηφάνεια και το ειδικό βάρος της φανέλας της ΑΕΛ; Για όσους δεν κατάλαβαν, έχουμε απαντήσει από τις 23 Ιανουαρίου 2009 ποιους θέλουμε «συμπαίκτες» των παικτών μας…\nΑκόμα κι ένα ασήμαντο, προσωρινό καθημερινό απομονωμένο θαύμα ΑΠΑΓΟΡΕΥΕΤΑΙ…Τα «μεγέθη» όπως έχουν διαμορφωθεί στις σκουριασμένες συνειδήσεις των παλιότερων ελλήνων φιλάθλων και μεταφέρονται σαν κληρονομική ασθένεια από γενιά σε γενιά, πρέπει να τηρούνται με μαθηματική συνέπεια και με οποιοδήποτε τίμημα. Αυτό είδαμε και στην Τούμπα του περασμένου Σαββάτου απέναντι σ’ έναν αντίπαλο που προσπαθεί ο ίδιος να πιστέψει ότι με δύο διορθωτικές κινήσεις είναι ικανός για τίτλο, ενώ στην ουσία αρνείται να δει το μαύρο του το χάλι. Κάποτε για να διαταραχθεί αυτή η παγιωμένη πραγματικότητα χρειάστηκε να κοπεί η χώρα στα δύο και μέχρι σήμερα αυτή η τρελή ιστορία συνεχίζει να είναι η πιο ηχηρή απόδειξη της δύναμης που χρειάζεσαι για να υπερβείς τα στεγανά τους. Όταν όμως σήμερα, κάτι περισσότερο από 20 χρόνια μετά, δεν έχεις καν το δικαίωμα να διεκδικήσεις με το σπαθί σου έναν βαθμό σε μια τέτοια έδρα από αυτές των έστω και δευτεροκλασάτων νταβατζήδων, τότε είμαστε σίγουρα μπροστά σε χειρότερα κατεστημένα ενός επιδερμικού, γυαλισμένου, ποδοσφαιρικού πολιτισμού. Κι όταν κουρασμένος και χτυπημένος όχι μόνο από τα δικά σου λάθη αλλά ακόμα και από τον θάνατο παλεύεις να κάνεις μια μικρή, σύντομη υπέρβαση στον τρίτο αγώνα σου σε μια εβδομάδα, μόνο με ιεροσυλία μπορείς να περιγράψεις αυτό που συναντάς μπροστά σου. Το χειρότερο όμως είναι να βρίσκει αυτό το αρωματισμένο ψοφίμι του συστήματος συμμάχους μέσα στις τάξεις σου και μάλιστα σε πρόσωπο που έχεις καταπιεί κάνοντας τεράστια οπαδική υπέρβαση. Σε μια ανώφελη, υποτιθέμενη κρίση ειλικρίνειας αυτός ο συγκεκριμένος ποδοσφαιριστής, αφού για χρόνια καρπώθηκε την ψεύτικη εύνοια όλου αυτού του συστήματος, ήρθε στην ΑΕΛ για να ανακαλύψει τον ιπποτισμό και την ανωτερότητα και να κάνει τα νεύρα μας να χτυπήσουν κόκκινο. Όσοι από εδώ και μπρος έρχονται στην ΑΕΛ , ας μαθαίνουν τουλάχιστον τα στοιχειώδη ακόμα κι αν μιλούν μόνο σουαχίλι. Απέναντι στους γελοίους δράκους του ελληνικού ποδοσφαίρου απαιτούμε από αυτούς που φορούν τη φανέλα μας να σέβονται τουλάχιστον την στρατευμένη περηφάνια μας, την διαφορετικότητα μας και την ματωμένη ιστορία μας. Απαιτούμε να λειτουργούν σαν να βρίσκονται στο δικό μας στρατόπεδο κι όχι σαν κατάσκοποι…\nΟ Λιονέλ Μέσι πήρε φέτος με χαρακτηριστική άνεση τη "Χρυσή Μπάλα" που δίνει το γαλλικό περιοδικό "France Football", σαρώνοντας στην σχετική ψηφοφορία, ωστόσο η προσπάθειά του να κάνει το νταμπλ με την κατάκτηση του τίτλου του κορυφαίου της χρονιάς για τη FIFA μόνο εύκολη δεν θα είναι...\nΗ παγκόσμια ποδοσφαιρική ομοσπονδία ανακοίνωσε τη Δευτέρα (07/12) τη λίστα με τους πέντε υποψηφίους που θα διεκδικήσουν τον σχετικό τίτλο, με τον 22χρονο Αργεντινό άσο να συμπεριλαμβάνεται σε αυτήν, μαζί με τον περσινό κάτοχο, Κριστιάνο Ρονάλντο, αλλά και τους Κακά, Τσάβι Ερνάντες, και Αντρές Ινιέστα.\nΌπως γίνεται αντιληπτό, το βραβείο της FIFA είναι φέτος ισπανική... υπόθεση καθώς και οι πέντε παίκτες αγωνίζονται στο πρωτάθλημα της Πριμέρα Ντιβισιόν, ενώ το ακόμα πιο ενδιαφέρον είναι πως θα "κονταροχτυπηθούν" 2 παίκτες της Ρεάλ Μαδρίτης και 3 της Μπαρτσελόνα, των δύο "αιωνίων αντιπάλων" της Ισπανίας.\nΠέρα από τον νικητή του διαγωνισμού της FIFA (βγαίνει από τις ψήφους των προπονητών των εθνικών ομάδων και των αρχηγών τους), θα υπάρχουν και άλλες δύο διακρίσεις: θα τιμηθούν οι 11 καλύτεροι παίκτες της χρονιάς όπως θα έχουν επιλεχθεί από 50.000 επαγγελματίες ποδοσφαιριστές σε όλο τον κόσμο, ενώ θα δοθεί και το βραβείο "Φέρεντς Πούσκας" για τον παίκτη που πέτυχε το "πιο όμορφο γκολ" μέσα στο 2009.\nΑξίζει επίσης να σημειωθεί ότι το βραβείο της παγκόσμιας ποδοσφαιρικής ομοσπονδίας για την κορυφαία παίκτρια της χρονιάς θα διεκδικήσουν οι Βραζιλιάνες Μάρτα (περσινή κάτοχος) και Κριστιάν, οι Γερμανίδες Ίνκα Γκρινγκς και Μπρίγκιτ Πριντζ και η �


Κικίλιας: 59 επιθέσεις στην ευρύτερη περιοχή του κέντρου της Αθήνας μέσα σε τέσσερις μήνες – ZoomNews\nΚικίλιας: 59 επιθέσεις στην ευρύτερη περιοχή του κέντρου της Αθήνας μέσα σε τέσσερις μήνες\nΜε αφορμή στατιστικά στοιχεία της ΕΛΑΣ για τα επεισόδια στην περιοχή από την αρχή του έτους, ο εκπρόσωπος της Ν.Δ. Βασίλης Κικίλιας, εξαπέλυσε επίθεση στην κυβέρνηση για το ζήτημα της ασφάλειας στα Εξάρχεια.\n«H παραβατικότητα και η ανομία έχουν γίνει, με κυβέρνηση ΣΥΡΙΖΑ – ΑΝΕΛ, η καθημερινότητα των πολιτών στο κέντρο της Αθήνας», παρατήρησε ο κ. Κικίλιας και συμπλήρωσε ότι «οι ”μπαχαλάκηδες” τα σπάνε στα Εξάρχεια μέρα παρά μέρα», καθώς και ότι μέσα σε τέσσερις μήνες έχουν γίνει 59 επιθέσεις στην ευρύτερη περιοχή του κέντρου της Αθήνας.\nΟ εκπρόσωπος της Ν.Δ. σημείωσε ότι ο έλεγχος έχει χαθεί από μία κυβέρνηση που δεν αφήνει την Ελληνική Αστυνομία να κάνει τη δουλειά της. «Οι πολίτες», πρόσθεσε, «βρίσκονται στο έλεος των κουκουλοφόρων που ανενόχλητοι προκαλούν φθορές της δημόσιας και ιδιωτικής περιουσίας, επιτίθενται με μολότοφ και πέτρες κατά αστυνομικών, καίνε λεωφορεία, καταστρέφουν εκδοτήρια της ΕΘΕΛ, καταπατούν το άσυλο των Πανεπιστημίων, τα οποία χρησιμοποιούν ως ορμητήρια».\nΣύμφωνα με τον κ. Κικίλια, η ανοχή που επιδεικνύει η κυβέρνηση έχει ξεπεράσει κάθε όριο, αφού «ενάμιση μήνα μετά την παράνομη τοποθέτησή του και παρά τις διαβεβαιώσεις υπουργών και υπευθύνων, το ΚΕΠ των αναρχικών ζει και βασιλεύει στα Εξάρχεια». «Μέχρι πότε;», κατέληξε.\nΣτο Αγιο Ορος ο Αλέξης Τσίπρας;\nΤι έγραψε ο Κώστας Μπακογιάννης για τον Παύλο Φύσσα


Υγεία & Ευεξία - Korinthiaguide.com\nOι αρχαίοι Έλληνες γνώριζαν πολύ καλά τη σημασία της ισορροπίας νου και σώματος και η γενναιόδωρη ελληνική φύση φροντίζει αιώνες τώρα για την ευεξία των ανθρώπων. Ό,τι καλύτερο μπορείτε να προσφέρετε στον εαυτό σας, είναι εδώ. Είτε επιλέξετε να επισκεφτείτε τα spa που σας προτείνουμε είτε την αναγνωρισμένη Ιαματική Πηγή στο Λουτράκι το σίγουρο είναι ότι θα ευεργετήσετε το σώμα και το νου σας και θα ανακαλύψετε τον αναγεννημένο σας εαυτό.\nΈνας υπερσύγχρονος χώρος αισθητικής & Spa βρίσκεται εδώ και 15 χρόνια στο Ζευγολατιό Κορινθίας. Φιλικό περιβάλλον, εξοπλισμένο με τα πλέον σύγχρονα συστήματα αισθητικής και την αποκλειστική διάθεση των πιο κοσμητολογικά προηγμένων επαγγελματικών καλλυντικών.


«Άλλη ιστορία τα πλέι-οφ» – inpaok.com\nΓια το αυριανό (17.00) πρώτο παιχνίδι του ΠΑΟΚ με το Ρέθυμνο για τα πλέι-οφ της Α1 μίλησαν οι προπονητές των δυο ομάδων.\nΟ Σούλης Μαρκόπουλος μίλησε για τα παιχνίδια της κανονικής περιόδου με την Κρητική ομάδα αλλά επισήμανε πως τα πλέι-οφ είναι κάτι διαφορετικό:\n«Ξεκινάμε μία νέα φάση του πρωταθλήματος, τα πλέι-οφ που θα κρίνουν τα πάντα. Έχουμε μία σειρά συνεχόμενων και δύσκολων αγώνων με το Ρέθυμνο, μία ομάδα με ιδιαίτερο στυλ στο παιχνίδι της. Είχαμε δύο πολύ κλειστά παιχνίδια στην κανονική περίοδο, αν και τα πλέι οφ είναι μία άλλη ιστορία.\nΘέλουμε να διατηρήσουμε την καλή εικόνα που δημιουργήσαμε με την παρουσία μας στο φετινό πρωτάθλημα, θα προσπαθήσουμε να την κάνουμε κι ακόμη καλύτερη και για να το πετύχουμε αυτό πρέπει να είμαστε συγκεντρωμένοι και αφοσιωμένοι στο κάθε ένα παιχνίδι ξεχωριστά».\nΑπό την πλευρά του, ο τεχνικός του Ρεθύμνου, Θανάσης Γιαπλές, τόνισε: « Η ομάδα του Ρεθύμνου θέλει να κάνει την υπέρβαση και ένα βήμα παραπάνω από πέρυσι και εννοούμε την είσοδο μας στα ημιτελικά. Παίζουμε με μια ομάδα ιστορική και μια από τις καλύτερες ομάδες στην Ελλάδα, χωρίς να έχουμε πλεονέκτημα έδρας και ξέρουμε ότι αυτό θα είναι πολύ δύσκολο.\nΣε αυτή τη σειρά αγώνων θέλουμε να έχουμε διάρκεια, να επιβάλλουμε το ρυθμό μας και να περιορίσουμε τα ατού του ΠΑΟΚ. Νομίζω ότι το κομμάτι της τακτικής θα έχει μεγάλη σημασία για αυτά τα παιχνίδια. Είχαμε το χρόνο να δουλέψουμε και υπάρχει πολύ διάθεση από τους παίκτες μου. Πάμε να πάρουμε ότι καλύτερο μπορούμε».


Με λαμπρότητα τα Θεοφάνεια σε ολόκληρη τη Μαγνησία\nΤελευταία ενημέρωση: 2019-01-08, 16:17:49\nΛαμπρές ήταν οι εκδηλώσεις για τον εορτασμό των Θεοφανείων σε ολόκληρη τη Μαγνησία.\nΜία από τις χαρακτηριστικές τελετές που γίνονται αποτελεί ο Αγιασμός των υδάτων στη γραφική εκκλησία Παναγία Τρύπα Γορίτσας Βόλου στις Πλάκες.\nΣύμφωνα με τον Σύλλογο Δρομέων Βόλου, περισσότεροι από 15 κολυμβητές βούτηξαν στα παγωμένα νερά, ενώ όμορφες σκηνές δημιουργούσαν τα κανό και τα καραβάκια που έβαλε στη θάλασσα ο ΝΟΒ Αργοναύτες, σε συνδυασμό με τα χιονισμένα βουνά που σχημάτιζαν εντυπωσιακό τοπίο.\nΟ Σταυρός ρίχτηκε στη θάλασσα 3 φορές. Τη 1η και τη 3η τον έπιασε ο Γιάννης Κουτεντάκης, ενώ τη 2η ο Ηλίας Νάνος, αμφότεροι μέλη του Συλλόγου Χειμερινών Κολυμβητών «Ιάσονας».\nΜετά τον εορτασμό, τους κολυμβητές υποδέχτηκαν και τους κέρασαν οι υπεύθυνοι στον χώρο της εκκλησίας, ενώ τους έδωσαν και αναμνηστικά.\nΣτη Μακρινίτσα η Θεία Λειτουργία τελέστηκε στον Ιερό Ναό Κοίμησης της Θεοτόκου. Ακολούθησε η κατάδυση του Τιμίου Σταυρού στην κρήνη στην κεντρική πλατεία όπου πολίτης ανέσυρε τον Σταυρό.\nΣτον Δήμο Ρήγα Φεραίου οι εορταστικές εκδηλώσεις πραγματοποιήθηκαν στον Μητροπολιτικό Ναό Αγίων Κωνσταντίνου και Ελένης στο Βελεστίνο. Λόγω του τσουχτερού κρύου εκεί έγινε και η κατάδυση του Σταυρού παρουσία της δημοτικής αρχής, εκπροσώπων της Αστυνομίας και πλήθους πολιτών.\nΣτον Αλμυρό τα Θεοφάνεια εορτάστηκαν στην παραλία Αλμυρού χοροστατούντος του π. Γεώργιου Μπέκα, αρχιερατικού επιτρόπου και του π. Ευστάθιου Βαρβαρέλη. Στη θάλασσα βούτηξαν για τον Τίμιο Σταυρό εφτά άτομα και ο τυχερός ήταν ο Γεώργιος Γρηγορόπουλος.\nΑκόμη, εορταστικές εκδηλώσεις πραγματοποιήθηκαν στη Σούρπη και στις Νηες.\nΟ Αγιασμός των υδάτων στις Β. Σποράδες\nΜε κάθε επισημότητα τελέστηκε ο Αγιασμός των υδάτων στις Β. Σποράδες. Στη Σκόπελο τελέστηκε η Θεία Λειτουργία σε όλες τις ενορίες του νησιού. Ακολούθως πλήθος κόσμου κατευθύνθηκε στην παραλία της Σκοπέλου όπου και έγινε η κατάδυση του Τιμίου Σταυρού. Δυστυχώς, όμως, λόγω του τσουχτερού κρύου κανένας δεν βούτηξε στη θάλασσα για να πιάσει τον Σταυρό.\nΑκολούθησε η κοπή της πρωτοχρονιάτικης πίτας στο Δημαρχείο Σκοπέλου. Ο δήμαρχος Χρήστος Βασιλούδης προχώρησε στην αναφορά έργων που θα κάνει η δημοτική αρχή το 2019. Μεταξύ άλλων αναφέρθηκε στην ανάπλαση της παραλιακής οδού της Σκοπέλου, στην ασφαλτόστρωση του δρόμου προς Αμπελική, στην επιδιόρθωση ζημιών από τις πλημμύρες στον Μύλο Σκοπέλου και στην εξασφάλιση χρηματοδότησης για τον βιολογικό καθαρισμό Γλώσσας.\nΤέσσερις πολίτες βούτηξαν για να πιάσουν τον Τίμιο Σταυρό στην Αλόννησο. Ο Αγιασμός των υδάτων τελέστηκε στο Πατητήρι μετά τη Θεία Λειτουργία στον Ιερό Ναό της Αγίας Παρασκευής. Τον Τίμιο Σταυρό κατάφερε και έπιασε ένας λιμενοφύλακας.\nΜε κάθε επισημότητα τελέστηκε ο Αγιασμός των υδάτων και στη Σκιάθο, όπου στο παλιό λιμάνι βούτηξαν συνολικά δεκατέσσερις πολίτες για να πιάσουν τον Τίμιο Σταυρό, ανάμεσά τους και ένα κορίτσι 14 ετών, η Νικολέτα Πασχάλη.


2015 OPEL MOKKA 1.4T ECOTEC 140 PS - Δοκιμή, Τιμές, Τεχνικά | caranddriver.gr\nΣε μια εποχή που δίνει «ψήφο εμπιστοσύνης» στα συμπαγή SUV και crossovers, το Opel Mokka συνεχίζει να αποτελεί μια από τις καλύτερες λύσεις, που μπορεί να κινηθεί με στυλ και άνεση στην πόλη και με ταχύτητα εκτός των τειχών.\nΣτατιστικά στοιχεία δείχνουν ότι η τάση στην Ευρώπη «καλπάζει» προς την πλευρά των SUV και crossovers με ένα ποσοστό της τάξης του 20%. Μέσα σε αυτή την «προϊοντική άνοιξη», το Opel Mokka κατέχει εξέχουσα θέση, καθώς από τη στιγμή που παρουσιάστηκε το 2012 είναι η πρώτη επιλογή σε πάμπολλες αγορές της Ευρώπης, ενώ και στην ελληνική κινείται σε διαρκείς ρυθμούς... best seller. Δεν είναι τυχαίο.\nH Opel πολύ νωρίς είδε τις ανάγκες των Eυρωπαίων και παρουσίασε σε ένα συμπαγές αυτοκίνητο με 4,28 μέτρα μήκος ολόκληρη τη σχεδιαστική φιλοσοφία της, την ευρυχωρία και τη θαυμάσια πρακτικότητα που συνοδεύει -σχεδόν- κάθε Opel, μαζί με έξτρα θέλγητρα την υψηλή θέση οδήγησης, την αυξημένη απόσταση του πατώματος από το έδαφος και βέβαια την trendy εμφάνιση. Στην έκδοση αυτοκινήτου δοκιμής μας λοιπόν μπορεί να μην υπάρχει τετρακίνηση, υπάρχει όμως ο 1400άρης υπερτροφοδοτούμενος βενζινοκινητήρας 140 ίππων και όλα τα παραπάνω. Είναι μια διαρκώς φρέσκια εικόνα βλέποντάς το στους δρόμους, χωρίς να το...βαριέσαι κι αυτό σημαίνει επιτυχία. Oπως επιτυχία είναι η άριστη ποιότητα συναρμογής.\nΤο εσωτερικό πετυχαίνει να παντρέψει τις ιδιότητες ενός supermini με αυτές του crossover, με πάγιες όμως αισθητικές και εργονομικές αναφορές στα λοιπά μοντέλα της Opel. Eτσι θα βρείτε ένα καλλίγραμμο ταμπλό με υπερπληθώρα κουμπιών και διακοπτών (αλλά κι ένα υπερπλήρες σύστημα Intellink με έγχρωμη οθόνη 7 ιντσών, αφθονία χώρων για μικροαντικείμενα - 19 αποθηκευτικοί χώροι!) και υπερυψωμένη θέση οδήγησης, ενώ και εδώ η ποιότητα κινείται σε υψηλά επίπεδα. Οι χώροι για τέσσερις επιβάτες είναι καλοί με εξαίρεση τους υψηλούς επιβάτες πίσω που θα νιώσουν κάπως... κλειστοφοβικά. Ο χώρος αποσκευών στα 356 λίτρα από την άλλη μόνο μικρός δεν λέγεται καθώς αγγίζει αυτούς της μικρομεσαίας κατηγορίας και μόνο το υψηλό κατώφλι φόρτωσης είναι ένα κάποιο «μείον».\nΣυμπαγές και δυνατό\nΚινούμενοι εντός των τειχών θα διαπιστώσετε ότι το Mokka έχει το «τσαγανό» ενός supermini καθώς ελίσσεται με μαεστρία και άριστη εποπτεία του περιβάλλοντος (με εξαίρεση την ορατότητα προς τα πίσω όπου οι παχιές κολόνες κάνουν τα πράγματα λίγο εύκολα). Σε επίπεδο οδικής συμπεριφοράς δείχνει κατ’ αρχάς ένα καλό πρόσωπο. Πατά καλά, με σταθερό τρόπο και πολύ καλή απόσβεση των όποιων ανωμαλιών της ασφάλτου. Σε εγκάρσια εμπόδια μόνο το πίσω μέρος δυστροπεί καθώς τα σφιχτά ελατήρια και ο ημιάκαμπτος άξονας κάνουν το Mokka περισσότερο νευρικό από ό,τι θα θέλαμε.\nΟ κινητήρας σε ένα όριο στροφών και μέχρι τις 2.200 σ.α.λ. δείχνει ράθυμος αλλά ακολούθως «γεμίζει» με γρήγορο ρυθμό με το συμπαθητικό 6άρι μηχανικό κιβώτιο (δεν είναι το νέο 6άρι της Opel), δίνοντας στο Mokka ένα πολύ ευπρόσδεκτο «μπρίο» που του επιτρέπει να κινηθεί γρήγορα και με ασφάλεια. Σε εκτός ασφάλτου διαδρομές ευπρόσδεκτη είναι η απόσταση των 15,7 εκατοστών από το έδαφος, όχι τίποτε σπουδαίο, αλλά σαφώς καλύτερο από οποιοδήποτε «στριτάδικο» αυτοκίνητο. Καλοδεχούμενη επίσης είναι η προσθήκη του συστήματος υποβοήθησης σε κατωφέρεια, «γκατζετάκι» που διαθέτουν ακριβότερα off-road μοντέλα.\nΠολλά ακόμα συμπεριλαμβάνονται στο βασικό πακέτο εξοπλισμού του Mokka, πακέτο ασυναγώνιστο που δικαιολογεί το κάθε ευρώ από όσα ζητάει. Με εξαίρεση την... επιθετική κατανάλωση αν κινείστε σβέλτα και κάποιο επίπεδο αεροδυναμικού θορύβου, αν ξεπεράσετε τις νόμιμες ταχύτητες στον αυτοκινητόδρομο, έχετε μια θαυμάσια επιλογή που σας βάζει στον κόσμο των crossover με ένα ελκυστικό, δυναμικό και πλούσια εξοπλισμένο μοντέλο.


Έλα Χαμογέλα: O εκνευρισμός του Γιώργου Αγγελόπουλου μετά τα σχόλια που έγιναν για τις δηλώσεις του για τη Θεία Κοινωνία\nYou are at:Home»Showbiz»Έλα Χαμογέλα: O εκνευρισμός του Γιώργου Αγγελόπουλου μετά τα σχόλια που έγιναν για τις δηλώσεις του για τη Θεία Κοινωνία\nBy Hallocy.com\t 15/11/2020 241 views\nΤην τηλεφωνική παρέμβαση του Γιώργου Αγγελόπουλου προκάλεσαν τα σχόλια που έγιναν από τον Παύλο Σταματόπουλο στην εκπομπή «Έλα Χαμογελά» σχετικά με τις πρόσφατες δηλώσεις του για τη Θεία Κοινωνία στο «Direct». Ο Ντάνος θέλησε να ξεκαθαρίσει τα πράγματα σχετικά με τα όσα είπε στον Τάκη Χατζή.\nΟ Παύλος Σταματόπουλος θέλησε να ρίξει τους τόνους και του απάντησε: «Εγώ δεν είπα ποτέ ότι προτρέπεις τον κόσμο να πάει να κοινωνήσει. Αυτό που είπα εγώ είναι πως όταν ακούγονται τέτοιες δηλώσεις, καλό θα είναι σε αυτήν την εποχή που ζούμε να πούμε πως η εκκλησία είναι κλειστή και δε μπορείς να κάνεις μια Θεία Κοινωνία. Αυτό είπα, δεν κατηγόρησα εσένα».\nΗ κουβέντα κατόπιν συνεχίστηκε.\nPrevious ArticleΣίσσυ Χρηστίδου – Θοδωρής Μαραντίνης: Ευχάριστα νέα για το πρώην ζευγάρι\nNext Article Απεβίωσε από Covid-19 ο πνευμονολόγος Α. Χατζηγεωργίου – Είχε προσβληθεί από ασθενή που εξέτασε


Αντ.Σαουλίδης: Να μην υπάρξει άλλος ξεριζωμός - Η Δυτική Φωνή\n‘Εκοψε την πρωτοχρονιάτικη πίτα ο Ποντιακός Σύλλογος Καλλιθέας Συκεών\nΤην πρωτοχρονιάτικη πίτα έκοψε ο Ποντιακός Σύλλογος Καλλιθέας Συκεών σε μία εκδήλωση που ήταν γεμάτη «μνήμες», αλλά και στόχους για το μέλλον, ενώ «κυριάρχησαν» τα ποντιακά τραγούδια και οι χοροί.\nΤη βασιλόπιτα έκοψε ο πρόεδρος του Συλλόγου, Αντώνης Σαουλίδης, παρουσία του Διοικητικού Συμβουλίου και μελών του χορευτικού και της χορωδίας.\nΟ πρόεδρος κ.Σαουλίδης ευχήθηκε καλή χρονιά με υγεία και με το καλό να επιστρέψουν όλοι στις δραστηριότητες μετά από δύο χρόνια αποχής λόγω της πανδημίας.\n«Λέγανε ότι δεν ζήσαμε τίποτα από αυτά που έζησαν οι παππούδες και οι μπαμπάδες μας. Αλλά πλέον, τα ζούμε σχεδόν όλα. Πανδημίες, φτώχιες, τώρα ήρθε και ο πόλεμος. Να ευχηθούμε για τους ομογενείς που βρίσκονται είτε από την πλευρά της Ουκρανίας, είτε από την πλευρά της Ρωσίας, που στην πλειοψηφία τους είναι Πόντιοι Έλληνες, να είναι γεροί, να μην υπάρξει άλλος ξεριζωμός».\nRelated Topics:FeaturedΑντώνης Σαουλίδηςδήμος Νεάπολης ΣυκεώνΠοντιακός Σύλλογος


Οι προτάσεις του Λάκη Λαζόπουλου για τον Πολιτισμό | Youfly\nHome/Απόψεις/Οι προτάσεις του Λάκη Λαζόπουλου για τον Πολιτισμό\nΟι προτάσεις του Λάκη Λαζόπουλου για τον Πολιτισμό\nYoufly.com Team 22/05/2020 Απόψεις Leave a comment\nΟι προτάσεις του Λάκη Λαζόπουλου για τον Πολιτισμό, όπως τις έκανε ο ίδιος αποκλειστικά στο Youfly.com.\n“Στους ανθρώπους του θεάτρου δεν αρέσουν δύο πράγματα. Το κακό θέατρο και το στημένο θεάτρο. Και τα δύο τα παρακολουθούμε τον τελευταίο καιρό. Η κατάσταση για τους πολλούς είναι τραγική. Και θα γίνει τραγικότερη. Λόγια παρηγοριάς του τύπου σας θυμόμαστε δε σας ξεχνούμε και το χειμώνα θα σας κάνουμε ένα καλό μνημόσυνο με ωραία κόλλυβα, τέτοια λόγια δεν είναι δεκτά απ’ όπου κι αν προέρχονται. Για έναν ολόκληρο χρόνο καταρχήν το σύνολο των ενεργών δημιουργών πρέπει να στηριχτεί. Άμεσα. Υπεύθυνα. Με προγραμματισμό. Δεν μπορούμε να πάμε μήνα μήνα σαν να πάμε τοίχο τοίχο.\nΜε διαφορετικό τρόπο πρέπει να ενισχυθούν και οι χρόνια άνεργοι Οι οποίοι κινδυνεύουν να αφανιστούν από αυτή την κρίση. Με πίεση προς τους καναλάρχες αλλά και με πιστωμένο ειδικό κονδύλιο για ηθοποιούς σειρών και όχι μόνο για δημοσιογράφους, να στηριχθεί και να ενισχυθεί ο κλάδος μας ακόμα και με την υποχρεωτική δημιουργία νέων σειρων.\nΟι παραγωγοί. Με βάση τις εισπράξεις τους στα τρία τελευταία χρόνια. Με βάση τα έξοδα τους και με βάση τον αριθμό απασχόλησης εργαζομένων, να συνταχτεί ένας υπολογιστικός πίνακας του τρόπου ενίσχυσης τους. Πρέπει να υπάρξουν πολιτιστικά δάνεια με τη μορφή θεατών. Νεανικό εισιτήριο. Να δοθούν εισιτήρια σε νέους, που δεν είναι ευπαθείς ομάδες και να κατευθυνθούν στις παραστάσεις οι οποίες θα γίνονται με τους τρόπους που γνωρίζουμε ότι δεν μπορούν να καλύπτουν πια τα έξοδα τους.\nΣτη Γαλλία υπάρχει επίδομα σταθερό που δίνεται για πολλά χρόνια σε ανθρώπους της Τέχνης για να μην αλλάξουν δουλειά. Για να μην αλλοιωθεί το σώμα του πολιτισμού. Εδώ είναι φυσιολογικό να κάνεις 100 άλλες δουλειές προκειμένου να μπορέσεις να ασχοληθείς με αυτό που αγαπάς.\nΥπάρχουν τρόποι. Αρκεί κάποιοι να καθίσουν και να μελετήσουν σοβαρά. Η Μελίνα Μερκούρη είπε ότι ο πολιτισμός είναι η βαριά βιομηχανία αυτής της χώρας. Περιμένω να δω ποιος θα είναι ο πρωθυπουργός στη χώρα αυτή που θα το αντιληφθεί.\nΌλες οι άλλες παρηγορητικές συναντήσεις με θεσομανείς της ποιοτητας που υποτάσσονται στον αστήρικτο λόγο, πέραν των εντυπώσεων, ουδεμία συνδρομή έχουν να προσφέρουν. Οι τραγωδίες δεν εχουν περιφερόμενους ευσυγκίνητους. Αλλα τραγικούς ήρωες που ζητούν λύσεις.”\nPrevious Διαρροή – Κυριάκος Μητσοτάκης: Θα έρθω να σας δω στην Επίδαυρο\nNext Καλώς ήρθατε στον κόσμο του ENTER\nΧειμαρρώδης, σαρωτικός, ακριβής, ο Γρηγόρης Βαλτινός μίλησε στο youfly σε μια συνέντευξη του Παύλου Αγιαννίδη για το θέατρο που καταστρέφεται, για τους αρνητές της μάσκας που είναι αρνητές του θανάτου και της λογικής, για την παιδεία. Ακόμη και για τα «εγκληματικά» ριάλιτι.


Κράτος και Χρυσή Αυγή: η τομή της 28ης Σεπτεμβρίου Παντιέρα αντικαπιταλιστική ενημέρωση\nΠαντιέρα Φασισμός Κράτος και Χρυσή Αυγή: η τομή της 28ης Σεπτεμβρίου  Κράτος και Χρυσή Αυγή: η τομή της 28ης Σεπτεμβρίου\nΑπρ 08, 2014v.ariaditisΦασισμός0 Του Δημήτρη Ψαρρά\nΕπίσης ξεκάθαρο είναι το γεγονός ότι μέχρι τότε ο κ. Μπαλτάκος δρούσε με την πλήρη συγκατάθεση του κ. Σαμαρά. Η αποστολή προσέγγισης της Χρυσής Αυγής ήταν σχεδόν δημόσια και οι σχετικές δηλώσεις του κ. Μπαλτάκου σκόπιμα προκλητικές, εφόσον απευθύνονταν στο εκλογικό κοινό της Χρυσής Αυγής. Δεν είναι λοιπόν δυνατόν να μη γνώριζε ο πρωθυπουργός κάτι που γνώριζε όλη η Ελλάδα.\nΔεν υπάρχει καμιά αμφιβολία ότι μέχρι τα τέλη του περασμένου Σεπτεμβρίου η κυβέρνηση Σαμαρά είχε επιλέξει τη γραμμή Μπαλτάκου απέναντι στη Χρυσή Αυγή. Αυτός είναι ο λόγος που φρόντιζε να ικανοποιήσει, με κάθε τρόπο, τις πολιτικές προσδοκίες της ναζιστικής οργάνωσης, συμπλέοντας μαζί της στα ζητήματα της ιθαγένειας, του αντιρατσιστικού νομοσχεδίου και της αντιμεταναστευτικής πολιτικής. Και βέβαια ταυτόχρονα έκλεινε τα μάτια στην αυξανόμενη προκλητική βία των Ταγμάτων Εφόδου.\nΌλα αυτά άλλαξαν μετά τη δολοφονία του Παύλου Φύσσα. Αυτή η τραγική υπόθεση προκάλεσε πανελλήνια συγκίνηση και ενεργοποίησε επιτέλους τα αντιφασιστικά ανακλαστικά του λαού. Όμως ακόμα κι αυτή η εξέλιξη μπορεί να μην προκαλούσε την αντίδραση των «ράθυμων» κρατικών μηχανισμών, αν δεν ερχόταν λίγες μέρες μετά τη δολοφονική επίθεση στους αφισοκολλητές του ΠΑΜΕ στο Πέραμα και την επίδειξη στρατιωτικής βίας στο Μελιγαλά με στόχο εκπροσώπους της Δεξιάς. Ενθαρρυμένη από την ατιμωρησία που της εξασφάλιζε η γραμμή Μπαλτάκου-Σαμαρά, η Χρυσή Αυγή θεώρησε ότι ήταν καιρός να διεκδικήσει κάτι περισσότερο από το ρόλο του πειθήνιου παρακρατικού μηχανισμού που της είχε ανατεθεί. Η σύγκρουση ήταν αναπόφευκτη.\nΗ κινητοποίηση της κυβέρνησης και της δικαιοσύνης δεν ήταν δηλαδή παρά η αυτονόητη αντίδραση κάθε στοιχειωδώς αυτοπροστατευόμενης πολιτείας. Αλλωστε το μόνο που έγινε τότε ήταν η συσχέτιση 32 δικογραφιών που ήδη υπήρχαν στα χέρια της δικαιοσύνης. Αυτή η «μαγική» κίνηση έδεσε τον κόμπο στο λαιμό της εγκληματικής οργάνωσης. Ας μην επικαλεστεί κανείς την άγνοια της δικογραφίας για να δικαιολογήσει μια στάση Ποντίου Πιλάτου. Εξαιτίας της βουλευτικής ιδιότητας πολλών κατηγορουμένων, μεγάλο μέρος της δικογραφίας έχει δημοσιευτεί. Είναι προσβάσιμο σε όλους. Και αυτό το υλικό δεν αφήνει καμιά αμφιβολία για τη σοβαρότητα των ενοχοποιητικών στοιχείων που έχουν συγκεντρωθεί εις βάρος της εγκληματικής ναζιστικής συμμορίας.\nΑπό αυτή την άποψη, εκείνο που θα μπορούσε να προσάψει κανείς στους υπουργούς Δικαιοσύνης και Προστασίας του Πολίτη ή και στην ηγεσία της Δικαιοσύνης δεν είναι η άσκηση των διώξεων, αλλά το γεγονός ότι οι διώξεις αυτές καθυστέρησαν επί μήνες κα χρόνια, παρά το γεγονός ότι οι πράξεις (και οι δικογραφίες) ήταν από καιρού γνωστές. Αυτή η καθυστέρηση είναι που βαρύνει τον ίδιο τον κ. Σαμαρά, ο οποίος επέλεξε μέχρι τις 28.9 να παίξει το χαρτί της Χρυσής Αυγής για να στηρίξει την περιβόητη θεωρία των δύο άκρων, ενισχύοντας μ’ αυτό τον τρόπο τη δημιουργία του πιο επικίνδυνου παρακρατικού μηχανισμού από τη μεταπολίτευση. Έπρεπε να το περιμένει ο πρωθυπουργός ότι δεν θα ήταν καθόλου εύκολο να πνίξει το φίδι που έτρεφε στον κόρφο της κυβέρνησής του με το γάλα του κ. Μπαλτάκου\nΚυβέρνηση Μπαλτάκος Χρυσή Αυγή Σχετικές δημοσιεύσεις:Η Χρυσή Αυγή μπροστά στη δικαιοσύνη. Μια συζήτησηΔ. Ψαρράς – Θ. Καμπαγιάννης μιλούν στη Ν. Σμύρνη για τη δίκη της Χ.Α. (Βίντεο)Η Χρυσή Αυγή μπροστά στη Δικαιοσύνη\nΚράτος και Χρυσή Αυγή: η τομή της 28ης Σεπτεμβρίου Ο ακραίος τρόπος που επιχειρεί ο κ. Μπαλτάκος να πείσει τον συνομιλητή του ότι πρωθυπουργός, υπουργοί και εισαγγελείς είναι από ηλίθιοι έως ενεργούμενα των «σιωνιστών» έχει μία και μόνο εξήγηση: ότι μέχρι εκείνη τη στιγμή ο Μπαλτάκος διαβεβαίωνε τον Κασιδιάρη ότι η οργάνωσή του δεν κινδυνεύει από την κυβέρνηση και ότι εκείνος θα φροντίσει να διατηρηθεί η προστασία που απολάμβανε η Χρυσή Αυγή μέχρι εκείνη τη στιγμή.


Εφημερίδα Ενημέρωση - 13/7/2019\n25oC - Υγρασία 71%-93% - Άνεμοι: Ν-NA 2-3μπ. Ανατολή ηλίου: 06:23 - Δύση ηλίου: 21:08\nÌåôÜ ôá óõ÷áñßêéá óôïõò âïõëåõôÝò ãéá ôçí åêëïãÞ ôïõò\nΟι δυο από τους τρεις νέους\nβουλευτές Κερκύρας έχουν χαλαρούς δεσμούς με το κόμμα τους. Αντιθέτως ο τρίτος, κατά τα ισχύοντα πρότυπα, είναι «κόμμα» ο ίδιος και το Γραφείο του. Ενδεικτικά τα όσα\nπροηγήθηκαν με την σιωπηρά αποστασιοποίηση από τις κεντρικές επιλογές για την Αυτοδιοίκηση. Άλλο που η τελική επικράτηση σε δήμους και\nΠεριφέρεια, σκέπασε τελικώς αυτήν την ενοχλητική ανταρσία. Στον ΣΥΡΙΖΑ, η νομαρχιακή Οργάνωση βαρύνεται με την πλήρη ανατροπή των δεδομένων του ‘14 και ‘15. «Άφησε» τον κεντρικό Δήμο χωρίς υποψηφιότητα κι αυτό αναμφίβολα συνέδραμε στην απώλεια και της Περιφέρειας. Οι\nδυο βουλευτές της πλειοψηφίας δεν είχαν μεταξύ τους και την καλύτερη σχέση ενώ υπήρξαν επιλογές, όπως η διαίρεση του ενιαίου Δήμου, που\nπροωθήθηκαν εν μέσω αντιρρήσεων. Το σχήμα της Προοδευτικής Συμμαχίας συγκέντρωσε ανθρώπους σε μια τακτική κίνηση πολιτικού lobbying,\nκατά τα λοιπά συμπαθείς με ανοικτή όμως την ιδεολογικοπολιτική τους συνοχή. 3>>\nΑρ. Φύλλου 4922\nΣΕ ΑΝΑΖΗΤΗΣΗ ΚΙΝΕΖΙΚΩΝ ΚΕΦΑΛΑΙΩΝ ΓΙΑ ΤΗΝ ΑΝΤΕΠΙΘΕΣΗ Ο THOMAS COOK\nÔïõñ ïðåñÝéôïñ ìå îåíïäï÷åßá all inclusive\nσε βάρος των μικρών,\nÓôçí ÊÝñêõñá ðáñáäïóéáêü áñáâéêü óêÜöïò\nãéá ôçí ðñïâïëÞ ôïõ ðáãêïóìßïõ êõðÝëëïõ 2022\nΛΟΝΔΙΝΟ. Οι αναφορές στην\nσωτηρία του εμβληματικού, «βρετανικού» τουρ οπερέιτορ αποκαλύπτει εκτός από τη δυναμική εισπήδηση κινέζικων κεφαλαίων σε\nπαραδοσιακές ευρωπαϊκές εταιρείες και την προοπτική της τουριστικής βιομηχανίας. Η ζητούμενη επενδυτική ανάσα στοχεύει\nστην αλλαγή του μοντέλου, πιο\nσωστά, στην εμβάθυνση της διαχείρισης και του τελευταίου πόρου\nστην οικονομία ταξιδιών και διακοπών. Η ανάκαμψη προσδοκάται να έλθει από την πλήρη και απόλυτη καθετοποίηση της όλης\nδραστηριότητας, συμπεριλαμβανομένου και του κατασκευαστικού\nΚΕΡΚΥΡΑ. Το παραδοσιακό πλοίο Fatah Al Kheir του Κατάρ ξεκίνησε το ιστορικό του ταξίδι στην Ευρώπη και τη Βόρεια Αφρική το πρωί\nτης Τετάρτης με τελετή που πραγματοποιήθηκε στο λιμάνι Babik στο Στενό του Βοσπόρου της Κωνσταντινούπολης. Το ταξίδι διοργανώνεται από το Ίδρυμα Πολιτιστισμού Katara και έχει ως στόχο να ευαισθητοποιήσει την κληρονομιά του Κατάρ, ιδιαίτερα στον ναυτικό πολιτισμό, επισημαίνοντας ότι αποτελεί σημαντικό μέρος της ταυτότητας του τόπου. Στόχος του είναι επίσης να προωθήσει τη διοργάνωση του Παγκοσμίου Κυπέλλου ποδοσφαίρου FIFA του 2022 και να παρουσιάσει τις προετοιμασίες του για το γεγονός.\nôïí ÓåðôÝìâñéï 4>>\nÊõñéáêÞ 14 Éïõëßïõ\n08:30 - 18:00 - ÅðéâÜôåò: 704\nóôï Âßäï 8>>>\nÜíáøå öùôéÝò 14>>>


Βάση δεδομένων Ιδρύματος Νήσου Έλις (The Statue of Liberty - Ellis Island Foundation) - Επικαιρότητα - Ρεμπέτικο Φόρουμ\nΒάση δεδομένων Ιδρύματος Νήσου Έλις (The Statue of Liberty - Ellis Island Foundation)\nPeloponnisios (Κώστας Μπουρνάς) Σεπτέμβριος 13, 2014, 10:23μμ #1\nΑπό 1η Σεπτεμβρίου 2014 τέθηκε σε λειτουργία η καινούρια ιστοσελίδα του Ιδρύματος της Νήσου Έλις (www.libertyellisfoundation.org/) η οποία μέχρι το τέλος αυτού του έτους θα έχει εντάξει στη βάση δεδομένων της 40.000.000 καινούρια αρχεία άφιξης μεταναστών στις Η.Π.Α. από την περίοδο 1925-1957. Όλα αυτά τα καινούρια αρχεία, σε συνδυασμό με την επανασχεδιασμένη και βελτιωμένη μηχανή αναζήτησης, προσφέρουν στον επισκέπτη μια μοναδική ευκαιρία να αναζητήσει στοιχεία για πρόσωπα που μπορεί να τον ενδιαφέρουν.\nΨάχνοντας λοιπόν στη βάση δεδομένων βρήκα την καταχώρηση που αφορά την άφιξη της Μαρίκας Παπαγκίκα στην Αμερική από την οποία καταχώρηση φαίνεται να προκύπτουν στοιχεία που μας βοηθούν να αποσαφηνίσουμε τα μέχρι πρότινος ανεπιβεβαίωτα σημεία της βιογραφίας της, όπως για παράδειγμα το πότε ακριβώς μετανάστευσε, αν είχε παντρευτεί πριν ή μετά το ταξίδι της στην Αμερική, κ.ά. (όσοι ενδιαφέρονται μπορούν να κάνουν αναζήτηση συμπληρώνοντας “papagika” στο σχετικό πεδίο).\nΎστερα από την “αποκωδικοποίηση” του δυσανάγνωστου χειρογράφου με τη λίστα επιβατών, προκύπτουν τα εξής:\nΗ Μαρίκα Παπαγκίκα κατέφθασε στη Νέα Υόρκη στις 21 Απριλίου του 1915 επιβαίνοντας στο πλοίο “Θεμιστοκλής”. Ως προηγούμενο τόπο κατοικίας δήλωσε την Αλεξάνδρεια της Αιγύπτου (και όχι το Κάιρο όπως εικαζόταν μέχρι τώρα) ενώ η αναγραφόμενη ηλικία κατά την άφιξή της είναι τα 26 χρόνια. Αν αυτό είναι σωστό, τότε η χρονολογία γέννησής της πρέπει να τοποθετηθεί 2 χρόνια νωρίτερα απ’ όσο γνωρίζαμε μέχρι τώρα, δηλαδή την 1η Σεπτεμβρίου του 1888 και όχι του 1890. Δηλώνει παντρεμένη, κάτι που επιβεβαιώνεται περαιτέρω από το γεγονός ότι συνταξιδεύει με τον σύζυγό της Κωνσταντίνο Παπαγκίκα, ετών 33. Άλλωστε, ως κοντινότερο συγγενικό πρόσωπο δηλώνει τον πεθερό της (“her father in law/as above the same” αναγράφεται στη σχετική στήλη), ο οποίος μάλλον λέγεται Ιωάννης (το συγκεκριμένο σημείο είναι δυσανάγνωστο στο αρχικό χειρόγραφο) και κατάγεται από το Μαρτίνο του τότε δήμου Αταλάντης. Προορισμός και των δύο είναι το Σικάγο και συγκεκριμένα το 608 της Blue Island Avenue όπου θα φιλοξενηθούν από τον φίλο τους Αθανάσιο Ιωαννίδη (και πάλι το επώνυμο είναι δυσανάγνωστο).\nΗ πρώτη σελίδα από τη λίστα επιβατών:\nΗ δεύτερη και η τρίτη εικόνα δείχνουν σε μεγέθυνση λεπτομέρειες της πρώτης εικόνας.\nΥ.Γ.: Η λίστα των επιβατών με τα παραπάνω στοιχεία γίνεται διαθέσιμη για προβολή ύστερα από την εγγραφή του επισκέπτη στο σύστημα. Ο μη εγγεγραμμένος χρήστης έχει πρόσβαση μόνο σε ένα μικρό τμήμα αυτών των πληροφοριών. Το δε αρχείο άφιξης που αφορά τον εκάστοτε επιβάτη/μετανάστη/αλλοδαπό, το οποίο ίσως να περιέχει κι άλλα στοιχεία καθώς και σχετική φωτογραφία, δυστυχώς δεν διατίθεται δωρεάν (η τιμή του είναι 29$).\nPeloponnisios (Κώστας Μπουρνάς) Σεπτέμβριος 13, 2014, 10:38μμ #2\nΚαι εδώ η 2η σελίδα από τη λίστα επιβατών:\nnikos_politis (Νίκος Πολίτης) Σεπτέμβριος 14, 2014, 12:24πμ #3\nΚώστα, όλα τα στοιχεία αυτά έγιναν προσιτά αρκετά χρόνια πριν. Θα ήθελα να μπορώ να πώ ότι η πρώτη δημόσια ανακοίνωση για την Μαρίκα Παπαγκίκα, που περιλάμβανε και τα στοιχεία που αναφέρεις, έγινε από εμένα στην Ύδρα το 2011, όπως είχε προγραμματιστεί, αλλά ο διοργανωτής της μάζωξης (δεν μπορεί να ονομαστεί συνέδριο) δεν θέλησε να γίνουν ανακοινώσεις εκείνη τη φορά. Έτσι, η δουλειά που είχα ετοιμάσει για εκείνο το φθινόπωρο, προγραμματίστηκε να παρουσιαστεί κατά το 4ο Σεμινάριο για το Ρεμπέτικο στη Σκύρο, τον Ιούνιο του 2012. Έτσι και έγινε. Όμως, στο μεταξύ, ο Κουνάδης δημοσίευσε τη γνωστή σειρά “Οι φωνές του Ρεμπέτικου” (σε συνεργασία με την εφημερίδα “Τα Νέα”). Συγκεκριμενα, τον Ιούνιο 2012 δημοσιεύτηκε το τεύχος για την Παπαγκίκα, με ακριβώς τα στοιχεία που παρουσιάζεις και που παρουσίασα κι εγώ στη Σκύρο. Έτσι, στον Κουνάδη είμαι υποχρεωμένος να σε παραπέμψω για την πρώτη δημοσίευση. Η σελίδα του βιβλίου αφίξεων του Έλλις Άϊλαντ, καθώς και τα “πιστοποιητικά επιβάτου” των Κων/νου και Μαρίκας Παπαγκίκα δημοσιεύτηκαν, μαζί με την εργασία μου, στα πρακτικά του Σεμιναρίου το 2012. Είχα ζητήσει για το κατέβασμά τους τη βοήθεια του φίλου Τόνυ Κλάιν από τη Σουηδία, τον οποίο και ευχαρίστησα στην εργασία για τη συμβολή του αυτή. Ως εγγεγραμμένος χρήστης διεκπεραίωσε τη δουλειά πολύ γρηγορότερα.\nΤο αστείο είναι ότι στα αρχεία του Έλλις Άϊλαντ, εκτός από τα βιβλία αφίξεων των ατμοπλοίων υπήρχαν και τα αντίγραφα των “Πιστοποιηκών επιβάτου” του Κων/νου και της Μαρίκας Παπαγκίκα, που ο Κουνάδης δεν τα δημοσίευσε. Θα προσπαθήσω να τα ανεβάσω εδώ από το προσωπικό μου αρχείο.\nΤο “Θεμιστοκλής” ξεκίνησε για Νέα Υόρκη από τον Πειραιά, που σημαίνει ότι οι Παπαγκίκα πήραν άλλο πλοίο από Αλεξάνδρεια για Πειραιά κάποιες μέρες (ή μήνες; άγνωστον…) νωρίτερα.\nMarika P Elllis Island certificate April 21 1915.jpg680×518 64.5 KB\nConstantinos P Elllis Island certificate April 21 1915.jpg673×514 62.8 KB\nΧμ, ανέβηκαν μεν, αλλά δεν διαβάζεται τίποτα… Τα έγγραφα ονομάζονται “Passenger Record”. Τα στοιχεία για την Μαρίκα:\nLast name: Papagika\nEthnicity: Greek, Greek\nLast place of Residence: Alexandria, Africa\nDate of arrival: Apr 21, 1915\nAge at arrival: 26 Gender: F Marital Status: M\nκαι για τον Κώστα:\nLast name: Papagikas\nAge at arrival: 33 Gender: M Marital Status: M\nnikos_politis (Νίκος Πολίτης) Σεπτέμβριος 14, 2014, 12:55πμ #4\nΜου διέφυγε το θέμα της ημερομηνίας γέννησης. Στην εργασία μου αναφέρω (αντιγράφω από το βιβλίο πρακτικών του 4ου Σεμινάριου στη Σκύρο):\nΗ Μαρίκα Παπαγκίκα γεννήθηκε το 1890. Δεν έχει ακόμα εξακριβωθεί ο τόπος γέννησης, ούτε και η ακριβής ημερομηνία. Στο πιστοποιητικό θανάτου της, που εκδόθηκε στην Περιφέρεια του Ρίτσμοντ ΗΠΑ (αρ. 1843) αναφέρεται ως τόπος γέννησης η Κώς, Τουρκία (τότε Οθωμανική Αυτοκρατορία) και ως ημερομηνία αναφέρεται η 1η Σεπτεμβρίου 1890. Όμως, στην αίτηση για απόκτηση αμερικανικής ιθαγένειας που υπέβαλε ο σύζυγός της Κώστας Παπαγκίκας στο αμερικανικό υπουργείο εργασίας (αρ. Πρωτοκόλλου 45555, 13 /11/ 1928) αναφέρεται ως τόπος γέννησης η Κων/λη και ως ημερομηνία η 10η Μαρτίου 1890. Ο πατέρας της λεγόταν Αναστάσιος Κατσόρης και η μητέρα της Ανθούλα Μαντούκου (Monduco κατά Κουνάδη, αν εμπιστευτούμε τις καταχωρίσεις στο πιστοποιητικό θανάτου της καλλιτέχνιδας). Το πλήρες όνομά της ήταν Μαρίκα Κωνσταντίνα Παπαγκίκα. Είναι πάντως ενδεικτικό για τον τόπο γέννησης, ή έστω καταγωγής, ότι το όνομα Μαντούκος είναι διαδεδομένο ως επίθετο στην Κώ.\nΚαι κάτι ακόμα: το όνομα του φίλου στο Σικάγο το διαβάσαμε, ο Τόνυ Κλάϊν κι εγώ ως “Γιασιμίδης”. Δεν ξέρουμε τίποτα γι αυτόν. Πάντως, το εισητήριο τρένου (δεύτερη θέση) Ν. Υόρκη – Σικάγο το είχαν μαζί τους και το δήλωσαν, και επίσης δήλωσαν ότι φέρουν και 40 δολάρια…\nelenh (Ελένη) Σεπτέμβριος 14, 2014, 3:52μμ #5\nΤα πρώτα γνωστά στοιχεία για τη Μαρίκα - Κων/να Παπαγκίκα πρέπει να έγιναν γνωστά από\n[b]- ένα άρθρο του Steve Frangos στο περιοδικό “Παράδοση και Τέχνη”, του 1998, τχ. 37\nκαι αργότερα από το Γιώργο Παπαδάκη “Μαρίκα Παπαγκίκα, η θρυλική άγνωστη”, περιοδ. Δίφωνο, τχ. 55, του 2000.[/b]\nΕπιβεβαιώνουν και οι δυο αναφορές ως χρονολογία γέννησης την 1/9/1890 και ως τόπο καταγωγής την Κω.\nparasantalos Σεπτέμβριος 14, 2014, 6:42μμ #6\nΜάλλον έχει προηγηθεί το 20 σελίδων άρθρο του Steve Frangos από το 1994: «Marika Papagika and the transformations in modern greek music», στο περιοδικό Journal of the hellenic diaspora 20 (1)\nnikos_politis (Νίκος Πολίτης) Σεπτέμβριος 14, 2014, 11:07μμ #7\nΝαι, είναι γνωστή αυτή η βιβλιογραφία. Δεν περιλαμβάνουν όμως, τα άρθρα αυτά, τα στοιχεία από το Έλλις Άιλαντ, αφού η πρόσβαση στα στοιχεία αυτής της υπηρεσίας δεν ήταν τότε δυνατή. Και για να ολοκληρώσουμε τα εξ Αμερικής στοιχεία για Παπαγκίκα, υπάρχει και ο δίσκος του Ian Nagoski “The further the flame, the worse it burns me” με ηχογραφήματα της Παπαγκίκα και πληροφορίες για τη ζωή της.\npepe Σεπτέμβριος 15, 2014, 12:33μμ #8\nΤο πατρικό της επώνυμο δεν το ξέρει κανείς;\nnikos_politis (Νίκος Πολίτης) Σεπτέμβριος 15, 2014, 1:37μμ #9\nΠερικλή, συνελήφθεις αδιάβαστος! Δες #4.\npepe Σεπτέμβριος 15, 2014, 6:03μμ #10\nPeloponnisios (Κώστας Μπουρνάς) Σεπτέμβριος 15, 2014, 10:48μμ #11\nΚώστα, όλα τα στοιχεία αυτά έγιναν προσιτά αρκετά χρόνια πριν.\nΧμμ…, μάλλον έπρεπε να ψάξω πιο εντατικά πριν παρουσιάσω τα “ευρήματά” μου. Η αλήθεια είναι πως ενθουσιάστηκα όταν βρήκα τις παραπάνω πληροφορίες μιας και όποια βιογραφία του ζεύγους Παπαγκίκα κι αν διάβασα, είδα πως περιέχει τα ίδια θολά σημεία που όμως αποσαφηνίστηκαν τα τελευταία χρόνια όπως επισημαίνεις.\nΜπορώ να καταλάβω γιατί δεν τα δημοσίευσε ο Κουνάδης. Τα παραπάνω αρχεία δεν είναι αντίγραφα αρχείου επιβάτη αλλά τα βασικά στοιχεία του επιβάτη πλαισιωμένα από μία ψηφιακή κορνίζα που υποτίθεται έχει παλαιακή σχεδίαση. Εγώ φανταζόμουν κάτι σαν αυτό που περιέχει ο Σταύρος Κουρούσης στο βιβλίο του “Από τον Ταμπουρά στο Μπουζούκι” στο κεφάλαιο που αναφέρεται στον Μανώλη Καραπιπέρη (σ. 89, για όσους το έχουν.) Τουλάχιστον κάτι τέτοιο θα περίμενα από τη στιγμή που ζητάνε 29$ για το κάθε ένα (σκέτη κοροϊδία δηλαδή).\nΚαι κάτι ακόμα: το όνομα του φίλου στο Σικάγο το διαβάσαμε, ο Τόνυ Κλάϊν κι εγώ ως “Γιασιμίδης”.\nΠολύ δύσκολο σημείο για να πει κανείς με ασφάλεια, αν και μικρή σημασία έχει. Όντως, φαίνεται να ξεκινάει με “Y” ενώ στο τέλος διακρίνεται το “idis” αλλά το μεσαίο τμήμα του επωνύμου είναι πολύ δυσανάγνωστο. Επίσης, δεν βλέπω πουθενά το πρώτο “i” (Yassimidis) με τη χαρακτηριστική τελεία που κανονικά δεν θα 'πρεπε να παραλειφθεί.\nΠάντως, κρίνοντας από αυτή την τεράστια βάση δεδομένων, πιστεύω πως υπάρχουν αρκετά στοιχεία προς ανεύρεση για μουσικούς που μετανάστευσαν εκείνη την εποχή στις Η.Π.Α. Δεν νομίζετε;


Πρώτα τα Διλινάτα, πάνε μπαράζ με +4 βαθμούς | KefalonianMantata\n20/03/201820/03/2018 - NEWS EXPRESS, ΑΘΛΟΡΑΜΑ\nΠρώτα τα Διλινάτα, πάνε μπαράζ με +4 βαθμούς\nΜε λευκή ισοπαλία (0-0) έληξε το ντέρμπι της Κυριακής στις Κεραμειές μεταξύ Διλινάτων και Εικοσιμίας (τελευταία Αγωνιστική) κι’ έτσι οι Διλινάδες εκτός από την πρωτιά της κανονικής περιόδου θα πάνε στα μπαράζ με +4 βαθμούς.\nΗ Εικοσιμία που τερμάτισε 3η θα πάει με +1 βαθμό, οι Πρόννοι (2οι) με +2β., ενώ υπάρχει εκκρεμότητα για την 4η θέση.\nΤα άλλα αποτελέσματα έχουν ως εξής:\nΔιλινάτα – 21α 0-0, Πρόννοι – Ομαλά 5-0, Πρόοδος – Φωκάτα αναθλήθηκε λόγω κακοκαιρίας, Σάμη – Εθνικός 3-0.\nΠρώτος σκόρερ αναδείχθηκε ο Γ. Αναλυτής (Εθνικός) με 12 γκολ, καθώς το μοναδικό ματς που απομένει σε εκκρεμότητα (Πρόοδος Ιθ. – Φωκάτα) δεν επηρεάζει την λίστα.\nΣτη Β’ Κατηγορία για την προτελευταία Αγωνιστική (13η) είχαμε άνετη νίκη του πρωτοπόρου Εύγερου (4-0 τον Εθνοφρουρό) και «πατατράκ» του Πυλαριακού, ο οποίος έχασε μέσα στον Καραβόμυλο 3-1 από τον ΠΑΟ Κεφαλονιάς.\nΤα αποτελέσματα: Πυλαριακός – ΠΑΟ Κεφ. 1-3, Εθνοφρουρός – Εύγερος 0-4, Ερισος – Οδυσσέας Ιθ. αναβλήθηκε λόγω κακοκαιρίας.\nΤην επόμενη Αγωνιστική (14η- τελευταία, 31/3 και 1/4) θα γίνουν οι αγώνες: Οδυσσέας Ιθ. – Πυλαριακός, ΠΑΟ Κεφ. – Εύγερος, Ηρακλής Πρόννων – Εθνοφρουρός. Ρεπό: Ερίσος.\nΠρώτος σκόρερ στην Β’ Κατηγορία είναι ο Θεοδόσης Τσάκος (Εύγερος) με 15 γκολ και ακολουθούν ο Παν. Κουτσουβέλης (Οδυσσέας Ιθ.) με 14 και Β. Φάντης (Πυλαριακός) με 11.\nΦωτό sportsthea απ’ το ματς Διλινάτα-Εικοσιμία 0-0


Ασφαλές σeξ χωρίς προφuλακτικό; Τώρα ΓΙΝΕΤΑΙ! Δείτε πως! | Frappedoupoli.gr\nΑσφαλές σeξ χωρίς προφuλακτικό; Τώρα ΓΙΝΕΤΑΙ! Δείτε πως!\nΚι ενώ ο ρομαντισμός μπορεί να έχει πεθάνει και τα λουλούδια να προσφέρονται πλέον μόνο σε κηδείες, το σeξ, η “φάση”, η “αρπαχτή”, συμβαίνουν παντού γύρω μας.\nΠαίρνοντας αυτό υπόψιν μια startup εταιρεία από το εξωτερικό δημιούργησε έναν τρόπο ελέγχου πριν από τη διαδικασία του σeξ που μπορεί να αντικαταστήσει και το προφuλακτικό!\nΟ λόγος για τα στιγμιαία τεστ αφροδίσιων νοσημάτων που σχεδίασε η εταιρεία Boston Μicrofluids, η οποία φαίνεται να κατακτά πολύ σύντομα το χώρο της ιατρικής γενικότερα. Αντί λοιπόν για τη συνηθισμένο προφuλακτικό οι πιθανοί εραστές θα χρησιμοποιούν τα τεστ αφροδίσιων νοσημάτων που κυκλοφορούν σε μέγεθος οδοντόβουρτσας και δεν σε καθυστερούν καθόλου αφού εμφανίζουν τα αποτελέσματα επί τόπου.\nΗ εφαρμογή αν και απευθύνεται σε όλους είναι σίγουρο ότι θα προλάβει πολλά ατυχήματα μεταξύ νέων περιπλανώμενων στα μονοπάτια του σeξ. Παρ’ όλ” αυτά για καλό και για κακό κάντε και μια ερώτηση περί αντισυλληπτικών εκείνη την ώρα, γιατί μπορεί να γλυτώσετε τους ιούς αλλά όχι από τον υιό.


ΕΝΙΣΧΥΣΗ ΚΟΙΝΩΝΙΚΟΥ ΠΑΝΤΟΠΩΛΕΙΟΥ ΝΕΑΣ ΣΜΥΡΝΗΣ ΑΠΟ ΤΗΝ ΚΟΙΝΩΝΙΚΗ ΥΠΗΡΕΣΙΑ - Νέα Σμύρνη Ζωντανά | Ό,τι συμβαίνει στη Νέα Σμύρνη...Ανεβαίνει!\nΕΝΙΣΧΥΣΗ ΚΟΙΝΩΝΙΚΟΥ ΠΑΝΤΟΠΩΛΕΙΟΥ ΝΕΑΣ ΣΜΥΡΝΗΣ ΑΠΟ ΤΗΝ ΚΟΙΝΩΝΙΚΗ ΥΠΗΡΕΣΙΑ\nΜε σύνθημα “¨Όλοι μαζί μπορούμε” η Κοινωνική Υπηρεσία του Δήμου συγκεντρώνει το Σάββατο 27 Οκτωβρίου τρόφιμα και άλλα είδη έξω από τα Σούπερ Μάρκετ “ΒΕΡΟΠΟΥΛΟΣ” της Νέας Σμύρνης.\nΗ πρωτοβουλία αυτή γίνεται για να συγκεντρωθούν είδη πρώτης ανάγκης για την ενίσχυση του Κοινωνικού Παντοπωλείου του Δήμου, το οποίο λειτουργεί ήδη επί της οδού Αρτάκης 34, στην Άνω Νέα Σμύρνη και εξυπηρετεί μέχρι και σήμερα γύρω στις 300 οικογένειες της πόλης μας.\nΚαλούμε όλους τους πολίτες , τους συλλόγους και τις επιχειρήσεις να συνδράμουν στην προσπάθεια αυτή, ως πράξη ευθύνης και αλληλεγγύης πρός τους δοκιμαζόμενους από την οικονομική κρίση συμπολίτες μας.\nΠροηγούμενο άρθροΑΠΑΝΤΗΣΗ ΑΝΤΙΔΗΜΑΡΧΟΥ ΝΕΟΛΑΙΑΣ-ΑΘΛΗΣΗΣ ΣΤΗΝ ΚΑΤΑΓΓΕΛΙΑ ΓΙΑ ΤΟ ΚΟΛΥΜΒΗΤΗΡΙΟ\nΕπόμενο άρθροΑΥΞΗΣΕΙΣ ΣΕ ΤΡΑΜ ΚΑΙ ΛΕΩΦΟΡΕΙΑ ΦΕΡΝΟΥΝ ΤΑ ΠΡΟΣ ΨΗΦΙΣΗ ΜΕΤΡΑ


Μάριο Ντράγκι: “Η ΕΕ πρέπει να παρέμβει για τους αυξημένους λογαριασμούς ρεύματος” | Libre\nΜάριο Ντράγκι: “Η…\nΜάριο Ντράγκι: “Η ΕΕ πρέπει να παρέμβει για τους αυξημένους λογαριασμούς ρεύματος”\n«Δεν υπάρχει πλέον χρόνος, δεν μπορούμε πλέον εφησυχάζουμε, αντιθέτως οι προσπάθειες μας πρέπει να ενταθούν ειδάλλως οι συνέπειες θα είναι τραγικές για τους λαούς μας. Πρέπει να κινηθούμε με τέτοιο τρόπο ώστε η μετάβαση να προστατεύει τους πλέον ευάλωτους είτε αυτές είναι κοινωνικές ή οικονομικές. Ήδη βλέπουμε τις αυξήσεις που επιβαρύνουν τους λογαριασμούς του ρεύματος, η Ευρωπαϊκή Επιτροπή πρέπει να παρέμβει. Σε ό,τι αφορά στον εμβολιασμό, στην δεύτερη φάση της προμήθειας των εμβολίων βλέπουμε ότι υπάρχει αυξημένος συντονισμός και αυτό είναι πολύ ενθαρρυντικό. Εν συνεχεία συζητήσαμε για τις αυξημένες τιμές του φυσικού αερίου. Έχει ήδη ξεκινήσει μία προσπάθεια να προστατεύσουμε τους πλέον αδύναμους στην κοινωνία. Στην ευρωπαϊκή άμυνα, τους τελευταίους μήνες βιώσαμε γεγονότα που μας ώθησαν να αναθεωρήσουμε τις διεθνείς σχέσεις και τον τρόπο που εμείς κινούμαστε. Βασικό σημείο η ενίσχυση της ευρωπαϊκής άμυνας. Στο πλαίσιο της συνόδου συζητήσαμε επίσης για το θέμα της ασφάλειας στη Μεσόγειο, τη Λιβύη και την Τυνησία. Η ομάδα των μεσογειακών χωρών είναι αποφασισμένη να συμβάλλει στην σταθεροποίηση της ευρύτερης περιοχής » τόνισε ο πρωθυπουργός της Ιταλίας, Μάριο Ντράγκι.\nTags: EUROMED9 ΝΤΡΑΓΚΙ ρευμα


adopt a pet: party animals\nTo Party Animals είναι ένας νέος ετήσιος fund-raising θεσμός ο οποίος ξεκινάει φέτος για πρώτη φορά και στοχεύει στην ενίσχυση του έργου των σωματείων των αδέσποτων ζώων της Ελλάδας. Το πρώτο Party Animals θα πραγματοποιηθεί την Παρασκευή 4 Ιουνίου 2010 στον ειδυλλιακό Πύργο Πετρέζα. Τα Party Animals είναι κανονικά party με dj, μουσική και διασκέδαση όλο το βράδυ. Απευθύνονται σε όλους τους φιλόζωους και τα party animals οι οποίοι επιθυμούν να συνδυάσουν τη διασκέδαση με την προσφορά σε ένα ξέφρενο party μέχρι το πρωί! Η πρόσκληση για το Party Animals κοστίζει 30€. Με τα έσοδα από τις προσκλήσεις του Party Animals θα ενισχυθούν τα σωματεία των αδέσποτων ζώων με τροφές, φάρμακα και κτηνιατρικές επεμβάσεις.


ΟΨΕΙΣ ΚΑΙ ΕΡΩΤΙΚΑ ΜΗΝΥΜΑΤΑ 2-1-2018\nΑρχική σελίδα Αστρολόγοι Astrology News Room Όψεις και Ερωτικά Μηνύματα 2-1-2018\n<p>Σήμερα λοιπόν, κάτω από την επίδραση μιας βαθιά συναισθηματικής Πανσελήνου στον Καρκίνο, θα είναι η ημέρα που θα γυρίσει ο Ουρανός ορθός στον Κριό. Αυτό το γεγονός, δεν επισκιάζει βέβαια την γλύκα που φέρνει στην ζωή μας το εξάγωνο του Ήλιου με τον Ποσειδώνα το οποίο ολοκληρώνεται επίσης σήμερα. Έχει όμως επίδραση σε βάθος χρόνου. Είναι η τελική φάση αυτής της περιόδου σε όλους τους τομείς, μιας και ο συλλογικός, καρμικός και επαναστατικός Ουρανός δεν θα μείνει στον Κριό παρά μέχρι τον Μάιο αυτής της πλούσιας σε διαμετακομίσεις χρονιάς. Ένα νέο κεφάλαιο ανοίγει στις ζωές όλων μας, τόσο στον ερωτικό τομέα όσο και γενικότερα στην ψυχική μας εξέλιξη.\nΗ πανσέληνος που ζούμε στον Καρκίνο, φέρνει τις συγκινήσεις και τις ανάγκες της ψυχής σε σημείο βρασμού. Τα γονικά ζητήματα, η αίσθηση της ασφάλειας και της αίσθησης αποδοχής θα φωτιστούν και η ένταξη της Σελήνης σε ένα Μεγάλο Υδάτινο Τρίγωνο που αποτελείται από τον Άρη και τον Ποσειδώνα εξασφαλίζει ότι όλα τα ψυχολογικά και ερωτικά θέματα θα εξαπλωθούν. Η αντανάκλαση της Σελήνης στον Ήλιο, τη Αφροδίτη και τη Μαύρη Σελήνη Lilith στον Αιγόκερω υποδηλώνει ότι η δυναμική των φύλων και οι διάφοροι κανόνες γύρω από την αποδεκτή / μη αποδεκτή γυναικεία ενέργεια θα εμφανιστούν επίσης.\nΟυρανός ορθός: Το τελικό κεφάλαιο\nΟ Ουρανός γυρίζει όπως είπαμε σήμερα ορθός στις 24 μοίρες του Κριού, ξεκινώντας σε αυτό το σημείο το τελευταίο κεφάλαιο. Ο Ουρανός μπήκε για πρώτη φορά στον Κριό στις 27 Μαΐου 2010 και θα βγει από τον Κριό για τον Ταύρο στις 15 Μαΐου 2018 (Ο Ουρανός θα επανέλθει σύντομα στον Κριό από τις 6 Νοεμβρίου 2018 έως τις 6 Μαρτίου 2019, σε φάση αναδρομής). Ο Ουρανός στον Κριό ήταν ένα αρχικό διάλειμμα από το παρελθόν. Μπορεί να σας έφερε ένα πρόσωπο ή ένα φαινόμενο στην ερωτική σας ζωή εντελώς απροσδόκητο. Μπορεί να ήταν καταλύτης για την αναγέννησή σας και την απελευθέρωσή σας. Μπορεί να έχει όμως και ξεστρατίσει εντελώς τη ζωή σας.\nΚατά τους τελευταίους μήνες της περιήγησής του μέσω του Κριού, οι αλλαγές / διακοπές μπορεί να ενταθούν αν έχετε καταφέρει να προσκολληθεί κάπως σε αυτό που είναι ξεπερασμένο. Αν έχετε έρθει στο επίκεντρο της ατζέντας του Ουρανού ή δεν υπάρχει τίποτα άλλο στη ζωή σας που μπορεί να διαταραχθεί, μπορεί να αντιμετωπίσετε αυτούς τους τελευταίους μήνες ως μια περίοδο ηρεμίας με τον Ουρανό να υποχωρεί σε απόσταση ασφαλείας από τα συναισθήματά σας. Πολλά εξαρτώνται από το γράφημά σας - πλανήτες, γωνίες και Δεσμοί που βρίσκονται από 24 έως 29 μοίρες των παρορμητικών ζωδίων θα κάνουν τους ανθρώπους να αισθάνονται αυτή την τελευταία φάση της διαμετακόμισης του Ουρανού πιο έντονα. Εάν έχετε οτιδήποτε στις 23 μοίρες (ή λιγότερο) από τις παρορμητικές ζωδιακές εκφάνσεις – Κριός, Ζυγός, Αιγόκερως – Καρκίνος - ο Ουρανός γίνεται καταλύτης που θα προσπαθήσει να ενωθεί με αυτό το κομμάτι της ζωής σας, για πάντα. Προσοχή λοιπόν, ελέγξτε αν έχετε κυρίως Αφροδίτη και Άρη σε αυτά τα ζωδιακά μονοπάτια, αν μιλάμε για θέματα ερωτικής φύσης γιατί οι αποφάσεις σας μέχρι τον Μάιο θα είναι καθοριστικές και μόνιμες.\nΕπίσης, σήμερα, ο Άρης (κυβερνήτης του Κριού) κάνει τετράγωνο με τους Δεσμούς της Σελήνης και αυτό περιλαμβάνει τον Νότιο Δεσμό στον Υδροχόο που κυβερνάται από τον Ουρανό. Το τελικό στάδιο του Ουρανού θα συνδεθεί με δράσεις (Άρης) που θα σας οδηγήσουν σε ένα σημείο καμπής – αν κολλήσετε με το παρελθόν θα παραμείνετε στο περιθώριο ενώ αν διαλέξετε να κόψετε τον ομφάλιο λώρο με τον παλιό σας εαυτό θα μετακινηθείτε προς το κέντρο και θα φέρετε φως, υπερηφάνεια και δύναμη σε αυτό που να κάνετε και φυσικά στον έρωτα. Ένα τετράγωνο στους Δεσμούς σας δίνει πάντα μια επιλογή. Μια βαθιά δέσμευση (Σκορπιός) σε αυτό που κάνετε (Άρης) θα είναι κλειδί και ο άμεσος Ουρανός εξασφαλίζει ότι θα είναι πολύ δύσκολο να μην έχετε πρόοδο και επιτυχία γενικά και ερωτικά. Στις 24 Δεκεμβρίου, ο Δίας στον Σκορπιό τετραγώνισε επίσης τους Δεσμούς, επομένως οι δύο αυτές ημερομηνίες μπορεί να συνδέονται.


america single datingdating sites free in usanuchal fold dating scan\nΚαθώς κυκλοφορώ αγχωμένη μέσα στους πολυσύχναστους δρόμους της πόλης, προσπαθώντας να οργανώσω τις δουλειές μου, αισθάνομαι μια δροσερή αύρα διάχυτη στην ατμόσφαιρα που μου θυμίζει ότι είναι φθινόπωρο, η ομορφότερη εποχή! Εκείνη τη στιγμή, μπαίνω στο πρώτο καφέ που συναντώ στον δρόμο μου, αποφασισμένη να απολαύσω ένα ζεστό, σαγηνευτικό εσπρεσάκι! …\nΗ αρχή μιας σχέσης είναι πάντοτε όμορφη και συναρπαστική. Δύο άνθρωποι που ερωτεύονται μεταξύ τους, αρχίζουν σιγά-σιγά να ανακαλύπτουν ο ένας τον άλλον και βλέπουν τη σχέση να ωριμάζει και να εξελίσσεται. Τα πάντα γύρω από μια σχέση που μόλις τώρα ξεκινάει είναι μαγικά, όμορφα και συγκλονιστικά! Ωστόσο, από τη …\nΟι ροδακινιές και οι νεκταρινίες ουσιαστικά είναι το ίδιο είδος δέντρου (Prunus persica), με τις νεκταρινιές απλώς να αποτελούν μια από τις διαφορετικές ποικιλίες. Είναι από τα λίγα οπωροφόρα δέντρα που δεν είναι τόσο απαιτητικά στις καλλιεργητικές εργασίες τους για να πάρουμε καρπό. Έχουν αρκετές ασθένειες και άλλα παράσιτα που …\nΗ ροδιά είναι ένα δέντρο που, επειδή σχηματίζει βραχίονες και διακλαδίζεται πολύ χαμηλά και ζωηρά, έχει θαμνώδη βλάστηση και ανάπτυξη. Όταν καλλιεργείται χρειάζεται πάντα διαμόρφωση του σχήματός της κάτι που ξεκινάμε να το κάνουμε την στιγμή που το δενδρύλλιο είναι ακόμα μικρό. Με το κλάδεμα της ροδιάς προτιμάμε να της …